<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000111">O-000111/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96815">Judith Sargentini</PERSON>, <PERSON ID="2054">Heidi Hautala</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000111">Zadeva: Evropski nalog za prijetje</OBJECT><CONTENT><PARA>Izkazalo se je, da je evropski nalog za prijetje učinkovito sredstvo za boj proti čezmejnemu kriminalu in terorizmu. Vendar je njegov sloves postal dvomljiv zaradi poročil, da se uporablja za zaslišanje namesto za pregon in izvrševanje kazni ter za lažja kazniva dejanja, ne da bi se ustrezno presodilo, ali je predaja sorazmerna, ter ne glede na človeške in finančne stroške (ki se ocenjujejo na 25.000 EUR za vsak postopek predaje). </PARA><PARA>Nadalje država članica izdajateljica odločitve, da se evropski nalog za prijetje ne izvrši, ne spoštuje vedno, kar pomeni, da je oseba spet aretirana, ko prečka mejo. </PARA><PARA>Poleg tega osebe, za katere velja evropski nalog za prijetje, nimajo možnosti ustreznega pravnega zastopanja tako v državi članici izdajateljici kot tudi v državi članici izvršiteljici. Žal so tudi razmere v zaporih v številnih državah članicah tako slabe, da resno spodkopavajo zaupanje v ustrezno ravnanje z zaporniki, na katerem temeljita evropski nalog za prijetje in okvirni sklep o premestitvi obsojenih oseb, ki bo kmalu pričel veljati.</PARA><PARA>– Kako bo Svet zagotovil, da se nesorazmerna raba evropskega naloga za prijetje takoj konča, tako v pravu kot tudi v praksi?</PARA><PARA>– Kako bo Svet zagotovil, da imajo osebe, za katere velja evropski nalog za prijetje, dejansko pravico izpodbijati nalog v državi izdajateljici in v državi izvršiteljici, ter da odločitev, da se evropski nalog za prijetje ne izvrši, pomeni tudi odstranitev schengenskega opozorila?</PARA><PARA>– Kako bo Svet zagotovil, da se v Evropski uniji dvignejo standardi v kazenskem pravosodju ter da se izboljšajo razmere v zaporih, preden v to posežejo sodišča z zaustavitvijo nadaljnjih premestitev zaradi morebitnih kršitev temeljnih človekovih pravic?</PARA></CONTENT></QUEST>