<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0091">O-0091/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="28233">Rebecca Harms</PERSON> in <PERSON ID="4432">Claude Turmes</PERSON>, v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0091">Zadeva: Obvladovanje cen energije</OBJECT><CONTENT><PARA>Če v energetski proizvodnji in porabi ne bo prišlo do usklajenega premika, bo povpraševanje še naprej naraščalo, z njim pa tudi cene energije in nafte.</PARA><PARA>1. Varčevanje z energijo in energetska učinkovitost: Kaj namerava Komisija storiti, da bi zmanjšali energetsko povpraševanje v EU, zlasti s spodbujanjem ukrepov za ohranjanje energije in energetsko učinkovitost, tudi s finančnimi spodbudami, s katerimi bi dosegli, da bi države članice izvajale veljavno zakonodajo? Kako bo zagotovljeno, da bo EU sprejela obvezen cilj za energetsko varčevanje/učinkovitost do leta 2020?</PARA><PARA>2. Spodbujanje rabe obnovljive energije: Kateri ukrepi so predvideni za spodbujanje naložb v tehnologijo in raziskave nadomestnih virov obnovljive energije? Ali bo Komisija lahko dala na voljo zavezujočo predlogo za nacionalne akcijske načrte za obnovljivo energijo do 30. junija 2009, kar je predlagal Evropski parlament v poročilu odbora ITRE 11. septembra 2008?</PARA><PARA>3. Prednost energetske učinkovitosti in obnovljivih virov v prihodnji drugi strateški energetski oceni: Kako bo Komisija zagotovila, da bodo pri strateškem oblikovanju prihodnje energetske politike EU kot trajnostne rešitve za zmanjšanje odvisnosti EU od konvencionalnih goriv prednost imeli varčevanje z energijo, energetska učinkovitost in obnovljivi viri energije? Kako namerava Komisija za elektrarne na fosilna goriva uvesti zgornjo mejo emisij toplogrednih plinov, da bi spodbudila inovacije in tehnološko nevtralnost? </PARA></CONTENT></QUEST>