<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000083">O-000083/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="4335">Marielle De Sarnez</PERSON>, <PERSON ID="34234">Antonyia Parvanova</PERSON>, <PERSON ID="97203">Ramon Tremosa i Balcells</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000083">Zadeva: Uporaba spolnega nasilja kot protirevolucionarnega instrumenta v severni Afriki in na Bližnjem vzhodu</OBJECT><CONTENT><PARA>Ženske so dejavno sodelovale pri vstajah za več demokracije, pravic in svoboščin v severni Afriki in na Bližnjem vzhodu, hkrati pa so se vladajoči režimi med konflikti v teh revolucijah zatekali k spolnemu nasilju, usmerjenemu proti ženskam, ki so zato postale ranljive.</PARA><PARA>Med nedavne dogodke, ki kažejo sistematično ustrahovanje, poniževanje in napadanje žensk, spadajo spodnji primeri.</PARA><PARA>Libanonka Iman al-Obeidi, ki je novinarjem v nekem tripolijskem hotelu povedala, da so jo vojaki skupinsko posilili in zlorabili, je bila 26. marca pridržana na neznani lokaciji, sedaj pa jo moški, ki jih obtožuje posilstva, tožijo zaradi obrekovanja. </PARA><PARA>V Egiptu protestnice trdijo, da je vojska pri njih preverjala devištvo, potem ko so jih 9. marca obkrožili in odvedli s trga Tahrir, nato mučili ter posiljevali, preizkuse devištva pa so opravljali in jih slikali v navzočnosti vojakov. Nekaterim ženskam bodo sodili na vojaških sodiščih.</PARA><PARA>Ali se Komisija lahko strinja:</PARA><PARA>– da je treba izvajanje spolnega nasilja, ustrahovanje in napadanje žensk najstrožje zavračati?</PARA><PARA>– da je treba ob upoštevanju pogojev Mednarodnega kazenskega sodišča začeti neodvisno preiskavo in da morajo storilci odgovarjati za svoja dejanja, zlasti v zvezi s preiskovanjem zločinov, ki jih je zagrešil Gadafi?</PARA><PARA>– da bi moral vsakdo imeti možnost izraziti svoje mnenje o demokratični prihodnosti svoje države, ne da bi ga pridržali, mučili ali z njim ravnali ponižujoče in diskriminatorno?</PARA><PARA>– da je treba priznati vlogo žensk v revolucijah, tudi grožnje, s katerimi se soočajo, in način, kako lahko branijo svoje pravice?</PARA><PARA>– da je treba človekove pravice in evropsko sosedsko politiko vključiti kot sestavni del procesa demokratizacije ter dejavno deliti izkušnje EU o seksističnem nasilju in enakosti spolov?</PARA><PARA>– da je na splošno treba zaščititi pravice žensk v novih demokratičnih in pravnih strukturah teh družb?</PARA></CONTENT></QUEST>