<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000209">O-000209/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000209">Zadeva: Evropska podpora beguncem v Tuniziji</OBJECT><CONTENT><PARA>EU je 14. januarja 2011 oznanila svojo zavezanost podpiranju demokratičnega procesa v Tuniziji in najavila, da bo priskrbela humanitarno pomoč za sprejem stotisočev beguncev, ki so prišli v to državo po vstaji in spopadih v Libiji. Od 20. februarja letos je mejo med državama prečkalo več kot 582.000 ljudi. Velika večina je delavcev migrantov v tranzitu, ki se jim je zaradi mednarodnih prizadevanj pod vodstvom Mednarodne organizacije za migracije v veliki meri uspelo vrniti domov.</PARA><PARA>Ogromno število ljudi, ki prihaja iz držav v konfliktih ali ki bežijo pred preganjanjem, pa ostaja v begunskih taboriščih. Urad visokega komisarja OZN za begunce je 1. avgusta 2011 poročal, da je v taboriščih v puščavi še vedno 4425 oseb. Edina trajna rešitev zanje bi bila preselitev v tretje države.</PARA><PARA>Po poročanju članov delegacije odbora LIBE, ki se je v Tuniziji mudila od 13. do 16. julija 2011, se položaj beguncev v teh taboriščih iz dneva v dan slabša. Živijo v izredno hudih razmerah, predvsem zaradi skrajne vročine, puščavskih viharjev in omejenega dostopa do čiste vode, neustreznih sanitarnih razmer in higiene.</PARA><PARA>Člane delegacije je osupnil pomanjkljiv odziv držav članic EU glede preselitve teh ljudi, povsem v nasprotju z ravnanjem Kanade, ZDA in Norveške. Visoka predstavnica Catherine Ashton je 30. avgusta 2011 sporočila, da so se dotlej za to zavezale samo nekatere države članice: Irska (24), Španija (50), Portugalska (19), Švedska (200), Belgija (25), Finska (70) in Nizozemska (20). Ravno nasprotno pa se je Norveška obvezala, da bo sprejela 310 beguncev, kar je do julija 2011 tudi storila.</PARA><PARA>Ali lahko Komisija obvesti Parlament, kakšno je zdaj stanje v razpravah s Svetom in državami članicami o načrtih, da bi uradu visokega komisarja OZN za begunce pomagali pri preselitvi preostalih beguncev iz Tunizije, koliko novih oseb se bodo države članice zavezale naseliti in kako je s sprejemanjem tistih beguncev, katerih zadeve so bile že odobrene?</PARA><PARA>Ali lahko Komisija pojasni, kako namerava podpreti in okrepiti splošna prizadevanja Unije in držav članic za preselitev teh ljudi? Delo za evropski program za ponovno naselitev, o katerem je Parlament že sklenil prvo obravnavo, je bilo v Svetu namreč ustavljeno.</PARA></CONTENT></QUEST>