<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0138">O-0138/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28246">Alexander Alvaro</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0138">Zadeva: Dostop ZDA do podatkovnih baz evropske policije</OBJECT><CONTENT><PARA>Časopisi poročajo, da naj bi Avstrija Združenim državam odobrila dostop do nekaterih podatkov, ki jih hranijo v podatkovnih bazah avstrijske policije, pri čemer se sklicujejo na vladne vire na Dunaju<FNREF FNIDREF="FN1"/>. ZDA so pred tem zagrozile z izključitvijo Avstrije iz programa za odpravo vizumov (Visa Waiver Program) in ponovno uvedbo vizumske obveznosti za avstrijske državljane. ZDA so v pismu določile 31. december 2010 kot zadnji dan za dosego sporazuma z avstrijskimi oblastmi o ameriškem programu za odpravo vizumov in dostopu do avstrijskih podatkovnih baz.</PARA><PARA>Ali lahko Svet potrdi ta poročila? Kaj točno je bilo navedeno v omenjenem pismu? Ali se namerava Svet z ukrepi odzvati na zahtevo ameriških oblasti? Katere države članice so se soočile s podobnimi zahtevami? Kakšno je stanje pogajanj z ZDA o tej temi? Katere države so podpisale podobne sporazume z ZDA? V katerih državah ti sporazumi že veljajo? Ali imajo ZDA še kakšna pričakovanja v zvezi z ohranitvijo programa za odpravo vizumov?</PARA><FN FNID="FN1">  „Die Presse“, 29. 9. 2010.</FN></CONTENT></QUEST>