<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0096">O-0096/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28134">Eva-Britt Svensson</PERSON>, v imenu <COMMITTEE COMMID="2877">Odbora za pravice žensk in enakost spolov</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0096">Zadeva: Mednarodni dan boja proti nasilju nad ženskami</OBJECT><CONTENT><PARA>Ob desetletnici resolucije Združenih narodov, s katero so ustvarili mednarodni dan boja proti nasilju nad ženskami, je treba okrepiti in nadgraditi delovanje EU na tem področju. Nasilje nad ženskami je v vsej Evropi razširjen strukturni problem. Življenje žensk in njihovo udejstvovanje v družbenem, političnem in ekonomskem življenju omejujejo različne oblike nasilja nad njimi. Nasilje nad ženskami ni le težava javnega zdravja, pač pa tudi vprašanje neenakosti med ženskami in moškimi, na tem področju pa EU lahko ukrepa. Za zdaj je omejeno financiranje za pobude proti nasilju nad ženskami zagotovljeno v programu Daphne, vendar ta instrument še zdaleč ne zadostuje. V času, ko EU povečuje svoje sodelovanje na področju svobode, varnosti in pravice z decembrskim sprejetjem tako imenovanega stockholmskega programa, v katerem sta poudarjena zaščita državljanov in dostop do sodišč ter ki promovira državljanske pravice, bi moralo biti okrepljeno spopadanje z nasiljem nad ženskami sestavni del tovrstne strategije. </PARA><PARA>1. Kakšna je torej strategija Sveta, da bi se razmere izboljšale?</PARA><PARA>2. Ali namerava Svet sprejeti obsežnejšo politiko EU za boj proti nasilju nad ženskami na podlagi veljavnih določb Pogodbe (obveznost delovanja za enakost med moškimi in ženskami ter javno zdravje)?</PARA><PARA>3. Ali namerava Svet pripraviti evropski načrt politike za boj proti nasilju nad ženskami, ki bi temeljil na skupnih smernicah? </PARA><PARA>4. Kateri ukrepi so načrtovani, da bi države članice spodbudili k oblikovanju nacionalnih akcijskih načrtov za boj proti nasilju nad ženskami in jih pri tem podprli? </PARA></CONTENT></QUEST>