<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000055">O-000055/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96945">Marietje Schaake</PERSON>, <PERSON ID="4398">Gianni Vattimo</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96670">Louis Michel</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000055">Zadeva: Sklep vlade ZDA o odpravi preklica sojenj na vojaških sodiščih v zalivu Guantanamo</OBJECT><CONTENT><PARA>Predsednik ZDA Obama je 22. januarja 2009 odredil preklic vložitev novih obtožb na vojaška sodišča, s čimer je zamrznil sklep predhodne vlade ZDA, ki je na vojaških sodiščih omogočal sojenje osumljencem, priprtim v centru za pridržanje v zalivu Guantanamo. Zamrznitev je pomenila, da naj bi terorističnim osumljencem sodili na zveznih civilnih sodiščih na celinskem ozemlju ZDA, predsednik Obama pa je tudi odredil zaprtje centra Guantanamo v roku leta dni. Predsednik ZDA je 7. marca 2011 preklical dvoletno zamrznitev, s čimer je omogočil obnovitev sojenj na vojaških sodiščih, ter odredil, naj se z zakonodajo podpre praksa neomejenega pridržanja pripornikov brez obtožb, kot je praksa v Guantanamu. Prav tako je predviden proces pregledovanja zadev, ki bo omogočal, da se po prvem letu in nato vsake štiri leta ponovno pregledajo. V Guantanamu je še vedno 172 pripornikov, od katerih naj bi na kazenskih ali vojaških sodiščih sodili približno 40. Od 11. septembra 2001 je bila na vojaških sodiščih obravnavana le peščica primerov, pri katerih so osumljenci večinoma priznali krivdo, medtem ko je bilo na civilnih sodiščih uspešnih več kot 170 protiterorističnih sodnih pregonov. Evropski parlament je večkrat pozval k zaprtju centra za pridržanje Guantanamo in pozdravil zaustavitev procesov na vojaških sodiščih<FNREF FNIDREF="FN1"/>; ZDA je tudi pozval, naj tamkajšnjim pripornikom zagotovijo spoštovanje človekovih pravic in temeljnih svoboščin na podlagi mednarodne in ustavne zakonodaje ZDA ter da se vsem pripornikom, zoper katere imajo ZDA zadostne dokaze, nemudoma pravilno, pravično in javno sodi na pristojnem, neodvisnem in nepristranskem sodišču, in da se v primeru obsodbe te pripornike pošlje v zapore v ZDA<FNREF FNIDREF="FN2"/>. </PARA><PARA>Ali bo Svet, in predvsem visoka predstavnica EU za zunanje zadeve, vladi ZDA predstavil resno zaskrbljenost EU glede nedavnega sklepa o odpravi preklica sojenj na vojaških sodiščih, neomejenega pridržanja, neprestanega odlaganja zaprtja centra za pridržanje v zalivu Guantanamo in dejstva, da se lahko in da se mora boj proti terorizmu izvajati ob popolnem spoštovanju standardov temeljnih pravic? Katere ukrepe in pobude bo Svet, in predvsem visoka predstavnica EU za zunanje zadeve, sprejel glede vlade ZDA za rešitev tega vprašanja?</PARA><FN FNID="FN1">  Resolucija Evropskega parlamenta z dne 19.2.2009 o domnevni uporabi evropskih držav za prevoz in nezakonito pridržanje ujetnikov s strani ameriške obveščevalne agencije CIA (<ANCHOR ID="1" FAMILY="TA" TYPE="P6-TA" YEAR="2009" NUMBER="0073">P6_TA(2009)0073</ANCHOR>).</FN><FN FNID="FN2">  Resolucija Evropskega parlamenta z dne 4.2.2009 o vračanju in preselitvi zapornikov iz centra za pridržanje v Guantanamu (<ANCHOR ID="2" FAMILY="TA" TYPE="P6-TA" YEAR="2009" NUMBER="0045">P6_TA(2009)0045</ANCHOR>).</FN></CONTENT></QUEST>