<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0127">O-0127/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="96891">Paolo De Castro</PERSON>, v imenu <COMMITTEE COMMID="2870">Odbora za kmetijstvo in razvoj podeželja</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0127">Zadeva: Pregled proračuna 2009-2010</OBJECT><CONTENT><PARA>Odbor za kmetijstvo in podeželski razvoj se je seznanil z osnutkom sporočila Evropske komisije z naslovom A reform Agenda for a Global Europe – Reforming the Budget, Changing Europe (Program reforme za globalno Evropo – reforma proračuna v spreminjajoči se Evropi).</PARA><PARA>Ali Komisija podpira izjavo iz tega osnutka in sicer poglavja 4.3 o kopenskih in morskih virih, da mora bodoča reforma skupne kmetijske politike spodbuditi k nadaljnjemu bistvenemu zmanjšanju skupnega deleža proračuna EU, namenjenega kmetijstvu, s čimer bi se sprostila sredstva za nove prednostne naloge (str. 17)? </PARA><PARA>Ali je Komisija naklonjena zamisli iz tega dokumenta, da bi se na države članice prenesla večja odgovornost za sedanje izdatke za skupno kmetijsko politiko, ali da bi se neposredna pomoč sofinancirala z nacionalnimi prispevki (str. 19)?</PARA><PARA>V odstavku o novih izzivih (str. 18) je v osnutku sporočila zapisano, da si je treba v kmetijstvu bolj prizadevati za ublažitev podnebnih sprememb, hkrati pa ohranjati konkurenčnost in donosnost. Najpomembnejše pri tem so inovacije in skupne raziskave na področju tehnologij kmetijske proizvodnje, možnosti za ublažitev podnebnih sprememb in novih bolezenskih povzročiteljev ter bolezni. Evropsko kmetijstvo bo moralo prispevati tudi k zmanjšanju emisij toplogrednih plinov ter k večji uporabi tal za ponor ogljika. Prav tako bo moralo izpolniti pričakovanja evropske družbe in prispevati k ohranjanju kakovosti hrane, biotske raznovrstnosti, vodnih virov in dobrega počutja živali.</PARA><PARA>Ali se Komisija zaveda, da bodo za uresničitev teh izzivov potrebne obsežne naložbe v kmetijstvo, kar je v nasprotju s ciljem, da se bistveno zmanjšajo proračunska sredstva?</PARA></CONTENT></QUEST>