<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000313">O-000313/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="28407">Willy Meyer</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000313">Zadeva: Dostop do zdravstvenega varstva za nezakonite migrante</OBJECT><CONTENT><PARA>Z Mednarodnim paktom o ekonomskih, socialnih in kulturnih pravicah, ki ga je podpisalo vseh 27 držav članic, je pravica do zdravja vsakomur priznana kot temeljna socialna pravica. Pogodba o delovanju o Evropske unije in Listina Evropske unije o temeljnih pravicah odražata to prepričanje. </PARA><PARA>Vendar pa je nedavna študija, ki jo je v desetih državah članicah opravila Agencija EU za temeljne pravice<FNREF FNIDREF="FN1"/>, pokazala, da se nacionalne prakse močno razlikujejo glede dostopa nezakonitih migrantov do zdravstvenega varstva. V šestih državah članicah, v katerih je potekala študija, nezakoniti migranti nimajo dostopa do brezplačnih storitev javnega zdravstvenega varstva z izjemo nujne zdravstvene pomoči. V eni državi članici je zdravstveno varstvo dostopno, vendar pa morajo bolnišnice nezakonite migrante prijaviti državnim organom. To ravnanje je enakovredno tožarjenju/ovajanju in ni združljivo z medicinsko etiko ali univerzalnim značajem temeljnih pravic. Še več, ker nezakoniti migranti nimajo dostopa do brezplačnega zdravstvenega varstva, je ogroženo zdravje nas vseh.</PARA><PARA>Države članice se bojijo morebitnih stroškov brezplačnega zdravstvenega varstva za nezakonite migrante. Vse pomembnejše študije pa so pokazale, da se z večjim vlaganjem v osnovno zdravstveno varstvo, ki bi bilo brezplačno za vse, znižujejo stroški za drago nujno zdravstveno pomoč, pa tudi stroški za zdravstveno varstvo in tveganje za javno zdravje. Pravica do osnovnega zdravstvenega varstva je temeljna pravica, ne glede na status osebe. To odgovornost mora prevzeti država, ne pa nevladne organizacije in civilna družba, kot je sedaj praksa v več državah članicah, ki ne omogočajo polnega dostopa do osnovnega zdravstvenega varstva.</PARA><PARA>Ali lahko Komisija predloži celovito študijo, v kateri bo preučila prakse glede dostopa do zdravstvenega varstva za nezakonite migrante v vseh 27 državah članicah?</PARA><PARA>Ali bi lahko Komisija bolj spodbujala prakse in poročila, ki dokazujejo pozitivne posledice širokega dostopa do osnovnega zdravstvenega varstva, zlasti ko je to v celoti brezplačno, vključno s proračunskim vidikom?</PARA><PARA>Ob koncu, ali lahko Komisija zagotovi informacije o sklepih, ki jih bo sprejela na podlagi študije Agencije EU za temeljne pravice o določbah s področja zdravstvenega varstva, o katerih trenutno potekajo pogajanja v okviru postopkov azilnega svežnja in direktiv o sprejemu?</PARA><FN FNID="FN1">  Agencija EU za temeljne pravice, Nezakoniti priseljenci: dostop do zdravstvenega varstva v 10 državah članicah Evropske unije, Dunaj 2011.</FN></CONTENT></QUEST>