<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000027">O-000027/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="109649">Mikael Gustafsson</PERSON>, <PERSON ID="96735">Patrick Le Hyaric</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000027">Zadeva: Pristop EU k Evropski konvenciji o človekovih pravicah</OBJECT><CONTENT><PARA>Evropska konvencija o človekovih pravicah (EKČP) je nastala na ruševinah druge svetovne vojne, da bi varovala demokracijo, vladavino prava, človekove pravice in temeljne svoboščine v Evropi. Posameznikom omogoča, da vlade, ki kršijo temeljne svoboščine, privedejo pred Evropsko sodišče.</PARA><PARA>EU je Evropski konvenciji o človekovih pravicah vedno pripisovala zelo velik pomen, kar dokazuje dejstvo, da je pristop države k Svetu Evrope in k tej konvenciji pogoj za njeno članstvo v EU. Poleg tega si je EU že dolgo prizadevala za pristop k tej konvenciji, kar je zdaj v skladu s členom 6 Pogodbe o Evropski uniji njena dolžnost.</PARA><PARA>Komisija se je s Svetom Evrope pogajala za pristop EU k tej konvenciji. Pripravili so osnutek dogovora, vendar se nekatere evropske vlade ne strinjajo z izidom, s čimer ogrožajo celoten pristopni proces.</PARA><PARA>Ali lahko Komisija podrobno odgovori na naslednja vprašanja:</PARA><PARA>- Kakšno je stanje pogajanj o pristopu EU k Evropski konvenciji o človekovih pravicah, vsebina osnutka sporazuma ter predlogi, razprave in stališča v Svetu?</PARA><PARA>- Kaj lahko pove o razpravi s Svetom Evrope na eni strani ter z državami članicami in Svetom na drugi v zvezi s postopkom ratifikacije pristopnega sporazuma?</PARA><PARA>- Kakšen je časovni načrt za dejanski pristop EU k tej konvenciji?</PARA><PARA>- Kakšni so izidi razprav med državami članicami v Svetu ter predlogi in stališča EU in njenih držav članic v organih Sveta Evrope ter v odnosu do teh organov, kar zadeva pristop k tej konvenciji?</PARA></CONTENT></QUEST>