<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0441">H-0441/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: september II 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0441">Zadeva: Razvoj napovedanih jedrskih projektov</OBJECT><CONTENT><PARA>Regija Baltskega morja je pred kratkim postala eno najaktivnejših območij za razvoj napovedanih jedrskih projektov. Varnostni status teh projektov je zelo pomemben za vso Evropsko unijo. Zelo obžalovanja vredno bi bilo, če bi sosednje države v neposredni bližini vzhodnih zunanjih meja Evropske unije (12 km v primeru Kaliningrada in 20 km v primeru Belorusije, kjer bi bila razdalja objekta samo 55 km od Vilne, glavnega mesta ene od držav članic EU) odločile, da pri izvajanju svojih jedrskih projektov ne bodo upoštevale svojih mednarodnih obveznosti. Zaenkrat načrtovalci jedrskih projektov v Belorusiji in Kaliningrajski regiji niso zagotovili izčrpnih informacij o metodah za ravnanje z jedrskimi odpadki teh jedrskih elektrarn, strategijah za razgradnjo, drugih morebitnih tveganjih, povezanih s hudimi nesrečami, in strategijah za evakuacijo prebivalstva v primeru nesreče, če naštejemo samo nekaj primerov.</PARA><PARA>Kakšno je stališče Komisije o tem, kako zagotoviti ustrezne varnostne standarde v bližini zunanjih meja EU (predvsem upoštevaje omenjene jedrske projekte)? Kaj bi lahko naredili na ravni EU v okviru skupne evropske energetske politike?</PARA></CONTENT></QUEST>