<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2004-0040">O-0040/04</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="4453">Luisa Morgantini</PERSON>, v imenu <COMMITTEE COMMID="809">Odbora za razvoj</COMMITTEE>, <PERSON ID="1352">Enrique Barón Crespo</PERSON>, v imenu <COMMITTEE COMMID="810">Odbora za mednarodno trgovino</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0040">Zadeva: Sporočilo Komisije: &quot;Države v razvoju, mednarodna trgovina in trajnostni razvoj: funkcija splošnega sistema preferencialov Skupnosti (GSP) za desetletno obdobje od 2006 do 2015&quot;</OBJECT><CONTENT><PARA>Sporočilo Komisije (<ANCHOR ID="1" FAMILY="COM" YEAR="2004" NUMBER="0461">KOM(2004)0461</ANCHOR>/končno) določa desetletne smernice za splošni sistem preferencialov, ki je eden od ključnih instrumentov za podporo državam v razvoju pri zmanjševanju revščine, tako da jim pomaga ustvarjati prihodke z mednarodno trgovino. Tem splošnim smernicam sledila serija triletnih uredb. </PARA><PARA>Cilji, ki so določeni v sporočilu, se načeloma nanašajo na zahteve, ki so jih predhodno zastavile države partnerice, nevladna telesa in institucije EU, vključno z Evropskim parlamentom. Vendar pa Evropski parlament za dokončno ocenjevanje na osnovi zanesljivih informacij potrebuje nadaljnja pojasnila o podrobnostih in mehanizmih izvajanja. </PARA><PARA>Kakšna je predhodna ocena Sveta o spremembah, ki jih predlaga sporočilo? Bolj podrobno, kaj meni Svet o novem sistemu &quot;GSP+&quot;? Katera mednarodna konvencija naj bi po mnenju Sveta bila zavezujoča za upravičence &quot;GSP+&quot;? Ali Svet meni, da naj bi izvajanje ustreznih konvencij bil pogoj za dostop do &quot;GSP+&quot; ali bi bila dovolj že ratifikacija? Kaj meni Svet o novem mehanizmu razvrščanja, ki ga predlaga Komisija? Ali se Svet v luči odprave preferencialov, ki so posledica nenehnih zniževanj tarif, strinja, da naj nov sistem GSP razširi veljavnost preferencialov na nove izdelke, precejšnje število izdelkov, trenutno opredeljenih s kategorijo &quot;občutljivo&quot;, pa prekvalificira v kategorijo &quot;normalno&quot;? Kaj meni Svet o možnosti razširitve preferencialnega razpona za občutljive izdelke? Kakšno je stališče Sveta do spremembe sistema pravil o poreklu? Kakšno je stališče Sveta o predlagani &quot;klavzuli o izvzetju PTS (prostotrgovinskih sporazumov)&quot;?</PARA><PARA>Končne podrobnosti, ki bodo pokazale natančno delovanje novega GSP, bodo znane šele, ko bo izdana naslednja uredba. Vsaka sprememba v sedanjem sistemu GSP bo neposredno, v nekaterih primerih tudi negativno, vplivala na veliko število zainteresiranih strank. Ali se Svet s tem v zvezi in v želji po zagotovitvi primerne ravni preglednosti in demokratičnega nadzora strinja, da je Evropskemu parlamentu in ostalim zainteresiranim pred sprejetjem končne uredbe potrebno dati dovolj časa za pomembno posvetovanje? </PARA></CONTENT></QUEST>