<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0112-R01">O-0112/05/rev.1</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="2155">Graham Watson</PERSON>, <PERSON ID="4273">Cecilia Malmström</PERSON>, <PERSON ID="1566">Emma Bonino</PERSON> in <PERSON ID="1002">Marco Pannella</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0112">Zadeva: Stališče Evropske unije do kubanske vlade</OBJECT><CONTENT><PARA>Za Evropski parlament ostaja nepredstavljivo, da morajo ljudje na Kubi še vedno v zapor zaradi svojih idealov in mirne politične dejavnosti. Zlasti nesprejemljivo in nezaslišano je, da nekateri od teh političnih zapornikov ne dobijo potrebne pomoči in so v zelo slabem zdravstvenem stanju. Nekateri celo umirajo. </PARA><PARA>Evropski parlament je v skladu s svojim dosedanjim trdnim stališčem v svoji resoluciji novembra 2004 poudaril, da predstavlja zagotavljanje človekovih pravic in temeljnih svoboščin bistven pogoj za spremembo skupnega stališča Evropske unije o Kubi in spremembo ukrepov, sprejetih soglasno 5. junija 2003 (tj. sankcij, uvedenih po odvzemu prostosti in zaprtju 75 disidentov ter kasnejši usmrtitvi treh ugrabiteljev letal).</PARA><PARA>Januarja 2005 je Svet spremenil svojo politiko do kubanske vlade, toda upanje na večjo odprtost s strani Castrovega režima se očitno ni uresničilo. Nasprotno, položaj človekovih pravic se je poslabšal. </PARA><PARA>Svet je v svoji izjavi z dne 13. junija 2005 navedel, da ni zadovoljivega napredka v zvezi s človekovimi pravicami na Kubi. Kljub temu je sklenil, da se ukrepi, sprejeti 5. junija 2005, še naprej začasno ne izvajajo. Katere pobude bo Svet sprejel z namenom spodbujanja spoštovanja človekovih pravic in resničnega napredka na poti k pluralistični demokraciji na Kubi? </PARA><PARA>Ali Svet po nedavnih dogodkih (izgon evropskih poslancev, nenehno zatiranje disidentov) še vedno meni, da so rezultati nove politike zadovoljivi in da je sedanja politika do kubanskih oblasti pravi pristop k izboljšanju razmer na Kubi? </PARA></CONTENT></QUEST>