<QUEST><TI><TI-INTRO>USTNO VPRAŠANJE Z RAZPRAVO <QREF QID="O-2006-0015">O-0015/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1263">Elmar Brok</PERSON> in <PERSON ID="1224">Karl von Wogau</PERSON>, v imenu <COMMITTEE COMMID="808">Odbora za zunanje zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0015">Zadeva: Pregledna konferenca Evropske unije in OZN o orožju malega kalibra leta 2006</OBJECT><CONTENT><PARA>3. oktobra 2005 se je Svet EU prvič strinjal, da je treba skleniti mednarodni sporazum o trgovini z orožjem. Poleg tega je Evropski svet na zasedanju 15. in 16. decembra 2005 sprejel strategijo EU za boj proti nedovoljenemu kopičenju ter trgovini z orožjem malega kalibra in lahkim strelnim orožjem ter pripadajočim strelivom.</PARA><PARA>V obdobju od 26. junija do 7. julija 2006 bo potekala konferenca Organizacije združenih narodov, na kateri bodo pregledali potek izvajanja akcijskega načrta za preprečevanje, boj in zatiranje nedovoljene trgovine z orožjem malega kalibra in lahkim strelnim orožjem. V zvezi s tem Evropski parlament pripisuje velik pomen nadaljnjim napredkom v okviru akcijskega načrta, nujnosti globalnega sporazuma o trgovini z orožjem in parlamentarni udeležbi na tej konferenci, kot je to izrazil v svojih resolucijah 26. maja in 17. novembra 2005. <BRK/></PARA><PARA>Kakšna bo vloga Komisije v pripravah   na konferenco, ki jih bo treba izvesti, in kako bo Komisija svoje ukrepe   usklajevala s Svetom?  <BRK/></PARA><PARA>Kako bo Komisija zagotovila,   da se strategija EU v celoti upošteva v zunanjepolitični dejavnosti   EU?  <BRK/></PARA><PARA>S kakšnimi ukrepi lahko   Komisija strategiji EU zagotovi primerno in zadostno finančno podporo? <BRK/>   <BRK/></PARA></CONTENT></QUEST>