<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0162">O-0162/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="96820">Marisa Matias</PERSON>, <PERSON ID="96706">João Ferreira</PERSON>, <PERSON ID="28182">Kartika Tamara Liotard</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0162">Zadeva: Ukrepi EU po katastrofi rdečega blata na zahodnem Madžarskem</OBJECT><CONTENT><PARA>V tovarni aluminija Magyar Aluminium (MAL) v mestu Ajka je 4. oktobra 2010 počil rezervoar, kar pomeni, da je na tisoče kubičnih metrov rdečega blata, zmešanega z vodo, zalilo dele zahodne Madžarske. Izliv rdečega blata je povzročil vsaj osem smrtnih žrtev, na stotine poškodb in eno od največjih ekoloških katastrof na evropski celini. Iz rezervoarja se je izlilo na tone alkalnega rdečega blata, ki vsebuje aluminij in druge težke kovine, kot sta arzen in živo srebro, in je onesnažilo ekosistem reke Marcal ter bližnja naseljena območja in obdelana polja. Strupena poplava je dosegla tudi Donavo, drugo najdaljšo evropsko reko, kar je povzročilo strah pred širjenjem onesnaževanja v smeri toka. Madžarske oblasti so bile izjemno počasne pri prošnji za evropsko pomoč in uporabo evropskega mehanizma civilne zaščite.</PARA><PARA>Glede na to, da naj bi stroški nesreče dosegli na desetine milijonov EUR ter da bo proces odstranitve strupov zahteval dolgotrajno financiranje in zavezo madžarskih in evropskih organov, katere ukrepe namerava sprejeti Komisija za omejitev okoljske katastrofe in zagotovitev pomoči ljudem, ki so utrpeli škodo pri zdravju in lastnini.</PARA><PARA>Ali je Komisija začela preiskavo o morebitnih kršitvah evropske zakonodaje, zlasti direktive o rudarskih odpadkih (2006/21/ES o ravnanju z odpadki iz dejavnosti pridobivanja mineralnih surovin), direktive Seveso II (96/82/ES, kakor je bila spremenjena) in okvirne direktive o odpadkih (direktiva 2008/98/ES)?</PARA><PARA>Ali preučuje možnost uporabe sredstev Evropskega solidarnostnega sklada za Madžarsko? Ali so za njih zaprosili madžarski organi?</PARA><PARA>Ali načrtuje pregled veljavne zakonodaje, da bo zagotovila strožjo uporabo za preprečitev takšnih nesreč v prihodnosti?</PARA></CONTENT></QUEST>