<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000042">O-000042/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96821">Rui Tavares</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000042">Zadeva: Vzpostavitev skupnega programa EU za ponovno naselitev</OBJECT><CONTENT><PARA>Po podatkih UNHCR je treba vsako leto v tretjih državah ponovno naseliti okrog 200.000 beguncev. Medtem ko se vsako leto v ZDA, Kanadi, Avstraliji, Braziliji in Čilu ponovno naseli okrog 100.000 beguncev, se ponovna naselitev v Evropi skoraj ne uporablja: trenutno jo izvaja 10 držav članic, kar obsega skupaj komaj 4500 beguncev, ki jih vsako leto gosti EU.</PARA><PARA>Odbor Evropskega parlamenta za državljanske svoboščine, pravosodje in notranje zadeve (LIBE) je na svoji seji 23. februarja 2010 podprl idejo o ambicioznem programu EU za ponovno naselitev in predstavil dva osnutka poročil: enega o sporočilu Evropske komisije o programu EU za ponovno naselitev, drugega o predlaganih spremembah pravil Evropskega sklada za begunce (ESB). Evropski parlament je maja 2010 s prepričljivo večino podprl obe poročili, o politični vsebini teh poročil pa je bil med Komisijo, Svetom in EP dosežen pravi konsenz. </PARA><PARA>Od glasovanja v EP je preteklo skoraj leto dni, ker pa v prvi obravnavi ni roka za zaključek, še zmeraj čakamo, da bo Svet zaključil postopek soodločanja; pri tem smo že zgubili eno leto (2011) finančne podpore novim državam gostiteljicam v EU. </PARA><PARA>Ali namerava Svet zaključek tega postopka soodločanja uvrstiti na svoj seznam prednostnih nalog? </PARA><PARA>Širše gledano, ali bo Svet še naprej blokiral vse zakonodajne akte, ki ob upoštevanju Lizbonske pogodbe vsebujejo delegirane akte o finančnih zadevah?</PARA></CONTENT></QUEST>