<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0128">O-0128/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="96922">Izaskun Bilbao Barandica</PERSON> in <PERSON ID="28176">Jeanine Hennis-Plasschaert</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0128">Zadeva: Piratstvo ob obalah Somalije</OBJECT><CONTENT><PARA>Piratska dejanja ob obalah Somalije od septembra zelo naraščajo. Tako na primer 36 članov posadke ladje Alakrana že mesec in pol držijo v ujetništvu. Čeprav so sile Atalante v Adenskem zalivu že pokazale svojo učinkovitost, zadnji napadi kažejo, da se zmogljivosti piratov povečujejo, saj so okrepili svoje dejavnosti ob vzhodni obali Afrike. Zadnji napad se je zgodil daleč proč, 200 navtičnih milj severno od Sejšelov in 650 milj od somalijske obale. </PARA><PARA>Ali se Komisija strinja, da bi lahko reševali problem piratstva ob somalijski obali skladno z določili, sprejetimi v resoluciji Evropskega parlamenta s 14. oktobra 2008?</PARA><PARA>Ali se Komisija strinja s tem, da pošlje vojaško spremstvo na ribiške in tovorne ladje, podobno kot to že poteka na francoskih ladjah? Ali bi bile te vojaške sile lahko sestavljene iz evropskih vojaških sil na podlagi EU Navfor? </PARA><PARA>Kakšno je stališče Komisije glede priporočil Mednarodne pomorske organizacije, naj se na ladje ne pošilja zasebnih varnostnih služb, ne glede na to, ali gre za ribiške ali trgovske ladje? Kaj pa kombinacija zasebnih in vojaških sil in pravne posledice? </PARA><PARA>Kako lahko Komisija pritisne na države članice, da bi vzpostavile stalen pravni instrument za sojenje piratom, ki so jih aretirali? Ali bi po mnenju Komisije regionalni sporazumi, podpisani v Džibutiju med obalnimi državami Adenskega zaliva pod okriljem Mednarodne pomorske organizacije januarja 2009, lahko pripomogli k iskanju lokalne rešitve za pirate in somalijskim oblastem pomagali pri spopadanju s tem problemom? </PARA></CONTENT></QUEST>