<QUEST><TI><TI-INTRO>USTNO VPRAŠANJE <QREF QID="H-2010-0024">H-0024/10</QREF></TI-INTRO><TI-SESSION>v času vprašanj, na delnem zasedanju februarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="28314">Anneli Jäätteenmäki</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0024">Zadeva: Ponovna obravnava opustitve Strasbourga glede na Lizbonsko pogodbo</OBJECT><CONTENT><PARA>V skladu s členom 8b Lizbonske pogodbe je mogoče Komisiji predložiti tako imenovano državljansko pobudo. Če jo podpiše vsaj milijon državljanov Unije iz "večjega števila držav članic", mora Komisija ukrepati.</PARA><PARA>Špansko predsedstvo Sveta je z drugimi državami članicami EU v La Granji 13. januarja 2010 obravnavalo vprašanje državljanske pobude. Države članice so soglašale, da "večje število držav članic" pomeni tretjino držav članic EU, sedaj torej devet držav.</PARA><PARA>Tako imenovana pobuda za en sedež, naj bo sedež Evropskega parlamenta samo v Bruslju, jasno izpolnjuje ta merila (vsaj milijon podpisov iz vsaj devetih držav članic). Pobudo je podpisalo že več kot 1,2 milijona evropskih državljanov. Ni smiselno, da evropski davkoplačevalci letno plačujejo 200 milijonov evrov za potovanja med Brusljem in Strasbourgom.</PARA><PARA>Pobuda za en sedež je še vedno v Odboru za peticije Evropskega parlamenta. Peticija je že bila predložena institucijam EU, vendar takrat še ni veljala Lizbonska pogodba niti se institucije EU zanjo niso zmenile. Žalostno in smešno je, da je Evropski parlament od mesta Strasbourg kupil parlamentarno stavbo v istem tednu, ko je sprejel pobudo.</PARA><PARA>Ali namerava Komisija po začetku veljavnosti Lizbonske pogodbe obravnavati pobudo za en sedež?</PARA><PARA>Kaj namerava Komisija storiti glede pobude?</PARA></CONTENT></QUEST>