<QUEST><TI><TI-INTRO>USTNO VPRAŠANJE <QREF QID="H-2010-0206">H-0206/10</QREF></TI-INTRO><TI-SESSION>v času vprašanj, na delnem zasedanju maja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="97198">Mara Bizzotto</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0206">Zadeva: burka, nikab in varnostna politika</OBJECT><CONTENT><PARA>Vprašanje burke, nikaba in vseh drugih vrst vrhnjih oblačil, ki jih nosijo muslimanske ženske in pokrivajo celo telo, se je doslej običajno obravnavalo z vidika diskriminacije spolov, vendar bi bilo treba pri obravnavi vprašanja vrhnjih oblačil, ki pokrivajo celo telo, poleg vidika temeljnih pravic žensk upoštevati tudi vidik varnostne politike in javnega reda. </PARA><PARA>Nekateri vidiki javne varnosti so dobili nadnacionalni pomen, nošenje burke ali nikaba, ki popolnoma prekrivata žensko telo, pa je očitno kršenje temeljnih pravic žensk, ki naj bi jih zagotavljala Evropska unija. V kakšni meri bi lahko ob upoštevanju teh dejstev po mnenju Komisije vprašanje burke in nikaba v Evropi sodilo v okvir varnostne politike in politike enakosti spolov? Ali Komisija v zvezi s tem namerava sprejeti ukrepe za izpolnitev zahtev na področju varnosti in spoštovanja temeljnih pravic žensk v Evropski uniji?</PARA></CONTENT></QUEST>