<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0111">O-0111/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="97228">Pino Arlacchi</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0111">Zadeva: Zagotovitev podpore Evropske unije za mednarodno pogodbo za uresničitev sveta brez jedrskega orožja v desetih letih</OBJECT><CONTENT><PARA>Na področju jedrskega orožja je prišlo nedavno do pomembnih dogodkov. Varnostni svet Združenih narodov je 24. septembra 2009 soglasno glasoval za resolucijo o razoroževanju in neširjenju orožja, ki obravnava vprašanje popolne odprave jedrskega orožja. Poleg tega naj bi Združene države Amerike in Rusija decembra 2009 podpisale pogodbo za zmanjšanje količine uporabljenega strateškega orožja, Združene države pa so zajamčile še dodatno zmanjšanje svojih zalog jedrskega orožja. V teh kritičnih razmerah mora EU pospešiti svoje ukrepanje za odpravo tovrstnega orožja. Prav tako si mora prizadevati za tesnejše sodelovanje s svojimi partnerji, zlasti z Združenimi državami in Rusijo. EU mora tudi izkoristiti priložnost, ki jo ponuja konferenca Združenih narodov leta 2010 za revizijo Pogodbe o neširjenju jedrskega orožja, in pozvati k pripravi mednarodne pogodbe za odpravo jedrskega orožja. S to pogodbo bi bilo treba prepovedati razvoj, preskušanje, proizvodnjo in skladiščenje tovrstnega orožja ter države, ki imajo to orožje, obvezati k razorožitvi. Prepovedati bi bilo treba tudi proizvodnjo cepljivega materiala in zahtevati uničenje dostavnih vozil. Države z jedrskim orožjem, ki ne spada v ureditev po Pogodbi o neširjenju jedrskega orožja, pa na podlagi nove pogodbe ne bi imele več izgovora, da bi ga še naprej posedovale. Jedrsko orožje naj bi dobilo enak status kot kemično in biološko orožje, namreč popolno prepoved. Evropska unija pa mora poleg tega dejavno podpreti svetovna prizadevanja za uvedbo desetletnega časovnega okvira za uresničitev pobude za svet brez jedrskega orožja. </PARA><PARA>Katere nedavne ukrepe je sprejel Svet za uresničitev sveta brez jedrskega orožja v skladu z zavezami iz strategije EU proti širjenju orožja za množično uničevanje (Evropski svet, 12. december 2003)? Ali se Svet strinja, da bi si morala Evropska unija prizadevati za uvedbo časovnega razporeda desetih let za izpolnitev tega cilja?</PARA></CONTENT></QUEST>