<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000068">O-000068/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="2307">Hubert Pirker</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000068">Zadeva: Uskladitev obvezne opreme za osebna vozila</OBJECT><CONTENT><PARA>Čeprav si prizadevamo priti do enotnega evropskega prometnega prostora, pri katerem bo čezmejni promet nekaj vsakdanjega, za obvezno opremo v osebnih vozilih še vedno velja 27 različnih nacionalnih ureditev.</PARA><PARA>Glede na to, za katero državo članico gre, morate v osebnem vozilu imeti opozorilni jopič, komplet prve pomoči, masko za umetno dihanje, komplet nadomestnih žarnic, gasilni aparat, zavesice za zadnja kolesa, plastične zagozde za preprečitev neželenega premikanja itd. Če ste brez predpisane opreme, lahko v nekaterih državah članicah plačate zelo visoko kazen. Za voznike, ki potujejo čez meje, to pomeni precejšnjo pravno negotovost, povzroča pa jim tudi nevšečnosti.</PARA><PARA>Z uskladitvijo obstoječih pravil glede obvezne opreme, pomembne za varnost, na podlagi minimalnih standardov bi tako pomembno prispevali k prometni varnosti, voznikom osebnih vozil v Evropi pa bi predvsem zagotovili tudi večjo pravno varnost.</PARA><PARA>1.  Katere ukrepe je Komisija doslej sprejela za zmanjšanje pravne negotovosti, ki za posameznike, ki z osebnim avtomobilom prečkajo meje, izhaja iz različnih predpisov? Katere informacijske kampanje so bile že organizirane oz. katere so načrtovane v bližnji prihodnosti?</PARA><PARA>2.  Ali je Komisija že razmišljala o pripravi pregleda stanja po vsej EU in o oceni veljavnih pravil? Če je to že storila, do katerih ugotovitev je prišla?</PARA><PARA>3.  Ali je Komisija pripravljena predložiti poseben zakonodajni predlog za uskladitev predpisov o obvezni opremi v okviru delovnega programa za leto 2012? </PARA><PARA>4.  Če bo prišlo do uskladitve predpisov o obvezni opremi, ali se bo Komisija posvetovala z združenji voznikov?</PARA></CONTENT></QUEST>