<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0048">O-0048/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="33570">Sharon Bowles</PERSON>, v imenu <COMMITTEE COMMID="2862">Odbora za ekonomske in monetarne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0048">Zadeva: Širše smernice ekonomske politike in okrepljeno gospodarsko upravljanje (vključno z upravljanjem evra) v strategiji EU 2020</OBJECT><CONTENT><PARA>Komisija je 27. aprila 2010 sprejela priporočilo za priporočilo Sveta o širših smernicah ekonomske politike v državah članicah in Uniji za izvajanje strategije EU 2020, sredi maja 2010 pa naj bi tudi predstavila konkretne predloge za boljše in okrepljeno usklajevanje in nadzor gospodarske politike v Uniji, zlasti v državah članicah, ki so v območju enotne valute.</PARA><PARA>1. Kako namerava Komisija okrepiti zavezanost širšim smernicam ekonomske politike, nadzor nad njimi in njihovo uresničevanje? Kako bo nacionalnim parlamentom in Evropskemu parlamentu zagotovila dejavno vlogo v procesu večstranskega nadzora?</PARA><PARA>2. Katere konkretne dodatne instrumente je Komisija predvidela za dopolnitev pakta za stabilnost in rast in oblikovanje stalnega okvira za preprečevanje makroekonomskih kriz? Katere spremembe instrumentov so po njenem mnenju potrebne, da bi se okrepil okvir večstranskega nadzora? Ali je Komisija pripravljena predlagati časovnico za EU in skupna predvidevanja za postopke nacionalnih proračunov? Ali je pripravljena predlagati sekundarno zakonodajo za oblikovanje bolj zavezujočega okvira za širši in globlji večstranski nadzor? Kakšna bi bila pravna narava in zahtevani pogoji okvira za preprečevanje makroekonomskih kriz?</PARA><PARA>3. Katere so glavne razlike med političnimi priporočili, ki so že vključena v sporočilo „Javne finance v EMU v letu 2006 – Prvo leto revidiranega Pakta stabilnosti in rasti“ ter tistimi v sporočilu o uspehih in izzivih 10 let po uvedbi ekonomske in monetarne unije (EMU@10: successes and challenges after 10 years of Economic and Monetary Union)?</PARA><PARA>4. Kakšno vlogo naj bi prevzela Komisija in Parlament v delovni skupini, ki jo je Evropski svet ustanovil marca 2010 za izboljšanje gospodarskega upravljanja v Uniji?</PARA><PARA>5. S čim še, poleg predlogov za okrepljeno gospodarsko usklajevanje, namerava Komisija ponovno vzpostaviti zaupanje v evropske banke in finančne trge, okrepiti zaupanje državljanov v evropski projekt ter preprečiti vse močnejše protekcionistične in nacionalistične trende zaradi zahtevnih in neenakomernih gospodarskih razmer v Uniji?</PARA></CONTENT></QUEST>