<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0510">H-0510/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: oktober 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0510">Zadeva: Odpor proti novemu poskusu kaznovanja delavskih gibanj</OBJECT><CONTENT><PARA>Pod pretvezo boja proti ekstremizmu poteka novi poskus kaznovanja ljudskih gibanj, in sicer z resolucijo, ki je bila predstavljena parlamentarni skupščini Sveta Evrope 5. oktobra 2010 in namen katere je povečati avtoritarni in nedemokratični zakonodajni nabor, ki so ga v preteklih letih vzpostavili politiki v službi evropskih monopolov in Evropska unija. Pred petimi leti je Svet Evrope sestavil in poskušal legitimizirati protikomunistični memorandum. Izražena je želja po vključitvi te resolucije v zakonodaje vseh držav članic Sveta Evrope in Evropske unije, resolucija sama pa vzpostavlja okvir, ki omogoča označevati kot ekstremizem delavske boje, njihova gibanja in organizacije, zlasti v razmerah, ko se zaostrujeta kriza kapitalizma in razredni boj, saj so celo izrecno omenjene demonstracije in stavke, ki so bile organizirane za boj proti protidelavskim ukrepom, sprejetih v Grčiji leta 2009. Resolucija predvideva ukrepe, ki ogrožajo temeljne demokratične pravice, ki so pravica izražanja in združevanja, ter gre celo tako daleč, da prepoveduje javno financiranje in celo delovanje zadevnih strank.</PARA><PARA>Ali Svet obsoja to nesprejemljivo resolucijo?</PARA></CONTENT></QUEST>