<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000100">O-000100/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000100">Zadeva: Odzivi držav članic na migracijske tokove in položaj beguncev</OBJECT><CONTENT><PARA>Prejšnji teden je Francija na meji z Italijo (v bližini mesta Ventimiglia) uvedla mejno kontrolo in blokirala železniški promet, potem ko je italijanska vlada podpisala odredbo, s katero upravnim organom dovoljuje, da 25 800 tunizijskim migrantom, ki so po padcu svojega režima prispeli na otok Lampedusa, podelijo dovoljenje za začasno bivanje. Spor med Francijo in Italijo glede priseljevanja ima in bi utegnil še imeti škodljive posledice za svobodo gibanja na ozemlju EU.</PARA><PARA>Italija je tudi pričela s postopkom vračanja nekaj sto tunizijskih državljanov, čeprav pred vračanjem niso dobili pravice do odvetnika (ki bi jim svetoval glede njihovih pravic) ali sodnika (ki v skladu z italijansko zakonodajo odloča o njihovem izgonu). Na Lampedusi dejansko ni nobenega pravosodnega organa.</PARA><PARA>Medtem se razmere v Severni Afriki ne izboljšujejo in na tisoče beguncev še vedno ne more zapustiti Libije, kjer je izjemno nevarno. EU in njene države članice morajo v takih razmerah bolj sodelovati in poiskati konkretne rešitve, ki bodo v prvi vrsti v interesu ranljivih ljudi.</PARA><PARA>– Ali Komisija meni, da se z nedavnimi ukrepi francoske obmejne policije krši zakonik o schengenskih mejah?</PARA><PARA>– Ali Komisija meni, da so postopki vračanja beguncev z Lampeduse v Tunizijo, ki so se začeli 5. aprila 2011, zakoniti ter v skladu z načelom nevračanja in pravico do azila?</PARA><PARA>– Ali namerava Komisija spodbujati odprtje humanitarnega koridorja, po katerem bi begunce iz Libije evakuirali in jih namestili v EU, in pri tem odprtju sodelovati?</PARA><PARA>– Kako namerava Komisija zagotoviti, da bo postopek soodločanja za namestitev hitro odobren ter, bolj splošno, da bo do leta 2012 vzpostavljen skupni azilni sistem EU?</PARA></CONTENT></QUEST>