<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0100">O-0100/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="840">Charles Goerens</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0100">Zadeva: Problem omejene dostopnosti nekaterih cepiv za države v razvoju</OBJECT><CONTENT><PARA>Cepivo proti gripi A (H1N1) ni dostopno trem četrtinam človeštva. Ob nevarnosti pandemije prašičje gripe (virusa A(H1N1) se je ponovno pojavilo vprašanje enake dostopnosti napredka v medicini. Na splošno se ti virusi pojavljajo na zapostavljenih območjih, kjer nevarnost pandemije seveda najprej ogroža lokalno prebivalstvo. Tako južne države vsako leto severnim državam priskrbijo vzorce virusov gripe, da je mogoče izdelati ustrezno cepivo proti sezonski gripi. Indonezija je pred več kot dvema letoma Svetovni zdravstveni organizaciji sporočila, da brez ustreznega povračila ne bo več delila vzorcev virusa gripe A/H5N1, izoliranih na njenem ozemlju. S tem je želela opozoriti mednarodno skupnost, da morajo imeti države v razvoju korist od izmenjave vzorcev virusa in predvsem, da jim mora biti kakovostno cepivo proti pandemični gripi dostopno po sprejemljivih cenah. Nezaslišano je, da za delitev vzorcev ni ustreznega povračila, medtem ko bi morala biti kakovostna cepiva proti pandemijam praviloma dostopna po sprejemljivih cenah.  <BRK/></PARA><PARA>Ali lahko Komisija navede, kaj   ovira splošno dostopnost cepiv za države v razvoju? <BRK/></PARA><PARA>Ali se Komisija strinja,   da ni moralno sprejemljivo države v razvoju prepričevati, naj priskrbijo   seve virusov, potrebne za razvoj cepiva, hkrati pa jih kategorično zavračati,   ko upravičeno zahtevajo varovanje zdravja svojega prebivalstva? <BRK/></PARA><PARA>Katere pobude načrtuje   Komisija, da bi bilo cepivo proti gripi A(H1N1) dostopnejše za države   v razvoju? <BRK/></PARA><PARA>Ali je Komisija poleg   teh specifičnih ukrepov pri sedanji pandemiji pripravljena ukrepati   tako, da bi bila cepiva trajno dostopna državam v razvoju? Če je, ali   lahko navede ukrepe, potrebne za izboljšanje zdravstvene infrastrukture   v državah v razvoju, kar je nujni pogoj za pravičnejšo dostopnost cepiv?   In nazadnje, ali lahko Komisija natančneje opredeli, kako namerava pritegniti   glavne humanitarne organizacije, tako institucionalne kot organizacije   civilne družbe (nevladne organizacije), da bi v čim večji meri zadostili   potrebam na tem področju?</PARA></CONTENT></QUEST>