<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000302">O-000302/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28511">Bairbre de Brún</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000302">Zadeva: Preglednost in pravičnost v verigi preskrbe s hrano</OBJECT><CONTENT><PARA>Kmetijski sektor je v krizi, kmetje in kmetijska podjetja se soočajo z naraščajočimi stroški proizvodnje, ki presegajo njihove finančne zmogljivosti in se ne odražajo v njihovih prejemkih.</PARA><PARA>Če se kmetom ne bo zagotovilo pravično plačilo za njihove pridelke, bodo številni opustili kmetovanje. Evropska unija si mora kot prednostno nalogo zastaviti pravično in dostojno plačilo kmetom, sicer nam grozi opuščanje številnih malih kmetij.</PARA><PARA>Kmetje in njihove organizacije morajo pridobiti precej večjo pogajalsko moč, potrebujemo pa tudi pravičnost in preglednost v verigi preskrbe s hrano, ki bo onemogočila zlorabe velikih kupcev.</PARA><PARA>Parlament je v svojih poročilih, na primer v poročilu Joséja Bovéja o bolje delujoči verigi preskrbe s hrano v Evropi, jasno izrazil svoje mnenje o tej temi. Vendar se razmere še naprej slabšajo. Cena, ki jo plačajo potrošniki, se ne odraža v plačilu kmetom.</PARA><PARA>Kako bo Komisija reševala to vprašanje, ki je temeljnega pomena za Evropski parlament in živilskopredelovalno industrijo?</PARA><PARA>Kako se bo Komisija lotila zlorab velikih kupcev v verigi preskrbe s hrano? Kaj namerava storiti, da bi zagotovila pravičnost v odnosih med proizvajalci, trgovci na drobno in dobavitelji?</PARA><PARA>Kakšen napredek je bil dosežen glede zahteve Evropskega parlamenta po preglednosti na tem področju in glede predloga Komisije, naj se nacionalnim varuhom človekovih pravic priporoči spremljanje razmer na tem področju?</PARA></CONTENT></QUEST>