<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0061">O-0061/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="22097">Véronique De Keyser</PERSON>, <PERSON ID="1952">Jan Marinus Wiersma</PERSON> in <PERSON ID="2295">Hannes Swoboda</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0061">Zadeva: Začetek mednarodnih pogajanj o sprejetju mednarodne pogodbe o zaščiti Arktike</OBJECT><CONTENT><PARA>V sporočilu Komisije Svetu in Evropskemu parlamentu &quot;Evropska unija in arktična regija&quot; (KOM(2008)0763) z dne 20. novembra 2008 je odlično predstavljena problematika zaščite in ohranjanja Arktike ter spodbujanja trajnostne rabe virov. V njem je zapisano: „Pogodbe ne določajo posebne ureditve za Arktiko. Nobena država ali skupina držav nima suverenosti nad severnim tečajem ali Arktičnim oceanom, ki ga obdaja.“</PARA><PARA>Upoštevati je treba razvoj na področju tehnologije, okolja in prava po sprejetju konvencije Združenih narodov o pravu morja (Montego Bay 1982)<FNREF FNIDREF="FN1"/>.</PARA><PARA>Ali se Komisija ne strinja, da ogroženost Arktike zahteva odziv mednarodnega prava na te izzive, in da bi zgolj enotna mednarodna nadzorna ureditev zagotovila zaščito tega edinstvenega okolja?</PARA><PARA>Ali Komisija ne meni, da bi bila lahko zavezujoča listina, primerljiva s pogodbo o Antarktiki, kakor je Evropski parlament predlagal v svoji resoluciji z dne 9. oktobra 2008 (<ANCHOR ID="1" FAMILY="TA" TYPE="P6-TA" YEAR="2008" NUMBER="0474">P6_TA(2008)0474</ANCHOR>) rešitev za težave, ki jih je Komisija predstavila v svojem sporočilu?</PARA><PARA>Katere konkretne spremembe v predpisih Mednarodne pomorske organizacije bi Komisija predlagala, da bi okrepili mednarodna pravila o varnosti pomorskega prometa v še posebej občutljivih območjih te regije? Ali bi bila Komisija naklonjena polarnemu kodeksu o plovbi na arktičnih območjih, s katerim bi to zagotovili?</PARA><PARA>Ali je Komisija začela pogajanja z ruskimi oblastmi za zagotovitev proste plovbe in pravice prehoda ter nediskriminatornih praks, zlasti glede plačila, obveznih storitev in ureditve, da se zagotovi stroškovna učinkovitost novih pomorskih poti?</PARA><PARA>Ali bi bila Komisija naklonjena moratoriju za izkoriščanje arktičnih geoloških virov za petdeset let, da bi počakali na nove znanstvene izsledke? </PARA><FN FNID="FN1">  Gl.: pogodba o zaščiti arktičnega okolja študijske skupine za Arktiko</FN></CONTENT></QUEST>