<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0098">O-0098/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28165">Lambert van Nistelrooij</PERSON>, <PERSON ID="1263">Elmar Brok</PERSON>, <PERSON ID="96785">Lena Kolarska-Bobińska</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0098">Zadeva: Prihodnje financiranje programov čezmejnega sodelovanja iz evropskega instrumenta sosedstva in partnerstva </OBJECT><CONTENT><PARA>Evropski parlament in Svet sta evropski instrument sosedstva in partnerstva potrdila 24. oktobra 2006. Do sedaj je bilo, s precejšnjo zamudo, sprejetih 13 projektov čezmejnega sodelovanja, za enajst med njimi je bil že objavljen razpis za zbiranje predlogov. Člen 30 Uredbe (ES) št. 1638/2006<FNREF FNIDREF="FN1"/> z dne 24. oktobra 2006 določa, naj bi Komisija do konca letošnjega leta zbrala ocene izvajanja tega instrumenta.</PARA><PARA>1. Člen 9 uredbe določa: „<I>kjer .... najpozneje do 30. junija 2010, države udeleženke Komisiji niso predložile skupnega operativnega programa, .... Komisija ... naredi vse potrebno, da zadevni državi članici omogoči uporabo prispevka ESRR za program v skladu z Uredbo (ES) št. 1083/2006“.</I> Glede na dosedanje rezultate izvajanja tega novega instrumenta sprašujemo naslednje: ali bi bila potrebna sprememba proračuna za obdobje 2007–2010 za sredstva, ki še niso bila porabljena? </PARA><PARA>2. Če je odgovor pritrdilen, ali bo prišlo do prerazporeditve sredstev ESRR in sredstev evropskega instrumenta sosedstva in partnerstva, ki sta jih prejela špansko-maroški program in atlantski program čezmejnega sodelovanja?</PARA><PARA>3. Kam natančno bodo prerazporejena sredstva evropskega instrumenta sosedstva in partnerstva, dodeljena programu za Baltsko morje, če Belorusija ne bo mogla sodelovati?</PARA><PARA>4. Če bodo sredstva instrumenta prerazporejena in dodeljena kakšnemu drugemu programu čezmejnega sodelovanja in se bo odstotek sredstev instrumenta v določenem programu čezmejnega sodelovanja povečal, ali se bo povečal tudi odstotek sredstev ESRR za isti program?</PARA><PARA>5. Ali bi bilo potrebno boljše usklajevanje postopkov, da bi se izognili dvojnemu financiranju med programi čezmejnega sodelovanja iz instrumenta sosedstva in partnerstva in drugimi programi iz tega instrumenta?</PARA><PARA>6. Ali so dokaj neuspešni razpisi za zbiranje predlogov posledica togih izvedbenih pravil instrumenta? Ali Komisija razmišlja o poenostavitvi postopka?</PARA><PARA>7. Ima Komisija glede na rezultate izvajanja programov čezmejnega sodelovanja v obdobju 2007–2010 konkretne predloge za drugačen pristop pri njihovem financiranje v prihodnjih letih?</PARA><FN FNID="FN1">  UL L 310, 9.11.2006, str. 1</FN></CONTENT></QUEST>