<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0209">O-0209/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96993">Lorenzo Fontana</PERSON><BRK/>v imenu skupine <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ0209">Zadeva: Izredno stanje zaradi odpadkov v Neaplju in deželi Kampaniji ter uporaba evropskih sredstev</OBJECT><CONTENT><PARA>Že leta vladajo v Kampaniji, zlasti pa na urbanem območju Neaplja, izredne razmere pri zbiranju in odlaganju odpadkov. Z zadnjo krizo, ki sega v leti 2007 in 2008 ter še ni dokončno rešena, se je Neapelj ponovno znašel v izrednih razmerah.</PARA><PARA>Ali lahko Komisija, med drugim tudi na podlagi nedavnih pregledov na kraju samem, s katerimi je neposredno preverjala stanje, poroča o evropskih sredstvih, ki so bila v zadnjih 20 letih dodeljena Italiji in deželi Kampaniji za ravnanje s komunalnimi odpadki in njihovo odlaganje? Ali so se dodeljena sredstva na podlagi podatkov, s katerimi razpolaga Komisija, uporabila koristno in skladno z načrti, ki so jih predstavili regionalni in lokalni organi? Ali je Komisija kdaj preverila, če lokalni organi sredstva uporabljajo učinkovito? Ali namerava Komisija, glede na dejstvo, da upravljanje zbiranja in odlaganja odpadkov ni prineslo trajne rešitve krize, sprejeti finančne ukrepe, če regionalni organi ne bodo predstavili načrta ravnanja z odpadki, ki bi dokončno rešil ta problem?</PARA></CONTENT></QUEST>