<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0174">O-0174/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="28407">Willy Meyer</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="97020">Guido Milana</PERSON></TI-AUTHOR></TI><OBJECT OBJID="OBJ0174">Zadeva: Razmere v Zahodni Sahari</OBJECT><CONTENT><PARA>Po naših informacijah je bil v zadnjih tednih okrog večjih okupiranih mest v Zahodni Sahari opažen nov prej nepoznan pojav: več kot 12.000 Saharcev, moških, žensk in otrok, prazni mesta El Aaiun, Smara in Boujdour ter postavlja šotore na njihovem obrobju. Vse obsežnejše gibanje je nov način protesta prvotnih prebivalcev tega ozemlja zaradi neznosnih političnih in družbeno-ekonomskih razmer: zdaj niso več zgolj žrtve zatiranja, diskriminacije in različnih zlorab, temveč tudi tretjerazredni državljani lastne države. Saharci iz okupiranega ozemlja so priča izčrpavanju in ropanju svojih naravnih virov, od nezakonitega izkoriščanja pa nimajo nobenih koristi. Zaradi tega, prav tako pa zaradi številnih omejitev in odločnega zavračanja Maroka, da bi Združeni narodi organizirali svoboden in pošten referendum, je prišlo do množičnega vala protestov, ki smo jim priča.</PARA><PARA>Nove tabore nadzorujejo maroška vojska, policija in orožniki, ki preprečujejo oskrbo z vodo in hrano. Zaradi zdajšnjih nečloveških razmer je veliko ljudi že zbolelo. Po podatkih gibanja Polisario se te kritične razmere lahko sprevržejo v resnično humanitarno tragedijo z nepredvidljivimi posledicami.</PARA><PARA>1.  Ali je Komisija seznanjena s temi razmerami?</PARA><PARA>2.  Kako bodo te razmere po mnenju Komisije vplivale na odnose med EU in Marokom?</PARA><PARA>3.  Ali Komisija razmišlja, da bi maroško vlado pozvala, naj:</PARA><PARA>– odpokliče svoje oborožene sile z območja, na katerem so šotorišča, in dovoli oskrbovanje nezaščitenega civilnega prebivalstva?</PARA><PARA>– preneha diskriminacijsko politiko do Saharcev, kršenje njihovih človekovih pravic ter ropanje naravnih virov na njihovem ozemlju?</PARA><PARA>– spoštuje mednarodne obveze in prebivalcem Zahodne Sahare omogoči prosto odločanje o njihovi prihodnosti na svobodnem in pravičnem referendumu, kar je edina možnost za prenehanje konflikta?</PARA></CONTENT></QUEST>