<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000246">H-000246/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: julij 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96953">Estelle Grelier</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000246">Zadeva: Perspektive v ribolovu globokomorskih vrst s pridnenimi vlečnimi mrežami, skladne s cilji ohranjanja v skupni ribiški politiki</OBJECT><CONTENT><PARA>V desetletnem sodelovanju med ribiči in znanstveniki so bili zbrani in znanstveno potrjeni številni podatki o staležih globokomorskih vrst v severnoatlantskih vodah, ki danes kažejo prilagoditev med ulovom in stanjem virov, kar omogoča odgovorno in trajnostno ribištvo. Ta pozitiven razvoj virov je rezultat močnega upravljanja tega ribištva in prakse, ki ima minimalen vpliv na okolje: omejitev ulova, omejitev dostopa do tega ribištva, okrepitev nadzora, sistematično satelitsko spremljanje, ribolov na manj kot 4 % površin, primernih za tovrsten ribolov, prepoved geografske širitve ribolovnih con, preprečevanje uničevanja morskega dna z uporabo praks in orodij, prilagojenih okolju.</PARA><PARA>Kako namerava Komisija upoštevati in ovrednotiti te ukrepe za trajnostno globokomorsko ribištvo?</PARA></CONTENT></QUEST>