<QUEST><TI><TI-INTRO>USTNO VPRAŠANJE <QREF QID="H-2010-0123">H-0123/10</QREF></TI-INTRO><TI-SESSION>v času vprašanj, na delnem zasedanju aprila 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="26851">Nikolaos Chountis</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0123">Zadeva: Sodelovanje Mednarodnega denarnega sklada v postopkih za zmanjšanje čezmernega primanjkljaja</OBJECT><CONTENT><PARA>Na izredni seji Sveta Evropske unije 11. februarja 2010 je bila v zvezi z gospodarskimi razmerami v Grčiji sprejeta odločitev, da bo Komisija skupaj z Evropsko centralno banko skrbno spremljala izvajanje priporočil in da bo, če bo potrebno, predlagala dodatne ukrepe na podlagi izkušenj Mednarodnega denarnega sklada. S tem, ko je Mednarodni denarni sklad skupaj s Komisijo in Evropsko centralno banko postal pooblaščen za nadzor nad ukrepi, ki jih mora Grčija izvajati, ustvarja njegova omemba v sklepu Sveta nevaren institucionalen precedens.</PARA><PARA>Prvič, sodelovanja Mednarodnega denarnega sklada ali katerega koli drugega mednarodnega telesa v postopkih nadzora ne predvideva niti člen 126 Pogodbe o delovanju Evropske unije, ki je najbolj podroben člen te pogodbe, niti protokol št. 12 o postopku v zvezi s čezmernim primanjkljajem ali katero koli drugo pravno besedilo Evropske unije. Drugič, takšno sodelovanje je mogoče upravičiti le, če za pomoč Mednarodnega denarnega sklada uradno zaprosi država sama, sicer bi ga lahko označili za zlorabo. Al lahko Svet odgovori na naslednja vprašanja: Ali je upošteval dejstvo, da z omembo Mednarodnega denarnega sklada krši pogodbe, ker ustvarja nov institucionalni in politični precedens, ne da bi upošteval zahtevani postopek? Ali je Grčija Mednarodni denarni sklad zaprosila za pomoč?</PARA></CONTENT></QUEST>