<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000150">O-000150/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="96726">Marije Cornelissen</PERSON><BRK/>v imenu <COMMITTEE COMMID="2863">Odbora za zaposlovanje in socialne zadeve</COMMITTEE></TI-AUTHOR></TI><OBJECT OBJID="OBJ000150">Zadeva: Program razdeljevanja hrane najbolj ogroženim osebam v Uniji</OBJECT><CONTENT><PARA>Program razdeljevanja hrane najbolj ogroženim osebam v Uniji, ki je bil ustanovljen leta 1987, trenutno zagotavlja pomoč v hrani 13 milijonom ljudi, ki trpijo za revščino v 19 državah članicah, v distribucijske verige pa je vključenih okrog 240 bank hrane in dobrodelnih organizacij. Program je bil vzpostavljen s členom 27 Uredbe (ES) št. 1234/2007, ureja pa ga Uredba (ES) št. 983/2008.</PARA><PARA>Nedavna sodba Evropskega sodišča v zadevi T-576/08, po kateri je nakup hrane za program na trgu nezakonit, ogroža pomoč EU v hrani za najbolj ogrožene, saj je program čedalje bolj odvisen od nakupa hrane na trgu. Čedalje večja odvisnost od trga je posledica preoblikovane skupne kmetijske politike in s tem zmanjšanja intervencijskih zalog, iz katerih je program dobival hrano do sedaj. </PARA><PARA>Dejstvo, da je Sodišče razveljavilo člen 2 Uredbe (ES) št. 983/2008, bo imelo za program očitno neposredne negativne posledice v letu 2012 in naslednjih letih, in bo privedlo do nenadne ukinitve pomoči v hrani za najbolj ogrožene državljane v 19 državah članicah. Pri tem je treba upoštevati čedalje večjo revščino v EU, ki jo trenutno še poslabšuje gospodarska in finančna kriza, ter naraščajoče cene živil ob skoraj neobstoječih presežkih hrane v EU. </PARA><PARA>Komisija ocenjuje, da 43 milijonom ljudi v EU grozi pomanjkanje hrane.</PARA><PARA>1.  Kako se namerava Komisija odzvati na nujen problem dobave hrane za program, od katerega je trenutno odvisnih 13 milijonov ljudi, v letih 2012 in 2013? </PARA><PARA>2.  Ali namerava Komisija, glede na sodbo Evropskega sodišča, umakniti predlog KOM(2010)0486, ki je trenutno v obravnavi na Svetu, ter ga nadomestiti z novim?</PARA></CONTENT></QUEST>