<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0125">O-0125/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0125">Zadeva: Prihodnja globalna ureditev finančnih trgov in načrt EU za oživitev gospodarstva</OBJECT><CONTENT><PARA>Svetovna finančna kriza in upočasnitev gospodarske rasti zahtevata celovito reformo ureditve delovanja evropskih finančnih trgov in nadzora nad njimi, globalne rešitve in sklop skupnih načel. Evropski parlament je v svoji resoluciji <ANCHOR ID="1" FAMILY="TA" TYPE="P6-TA" YEAR="2006" NUMBER="0076">P6_TA(2006)0076</ANCHOR> o strateškem pregledu MDS (marec 2006) pozval k celoviti reformi brettonwoodskih institucij, da bi povečali njihovo legitimnost in učinkovitost ter hkrati zagotovili, da bodo odrazile mednarodne gospodarske razmere, poleg tega pa dosegli tudi preusmeritev politike MDS. Evropski parlament poudarja, da je osrednja vloga MDS stabilizacija globalnih nihanj menjalnih tečajev, saj posoja sredstva kot zadnji posojilodajalec državam z velikimi težavami v plačilni bilanci, analizira in nadzira razmere na finančnih trgih ter njihove posledice za domačo in globalno finančno stabilnost. Tako je vrhunsko srečanje skupine G20 15. novembra 2008 pomembna priložnost za krepitev mednarodnega finančnega sodelovanja in reformo svetovne finančne ureditve. Evropski parlament pozdravlja pobudo in med drugim meni, da morajo tisti, ki določajo globalne standarde (na primer forum za finančno stabilnost) misliti globalno, ko razmišljajo o možnih izboljšavah nadzora in upravljanja vseh finančnih institucij, procikličnosti in računovodskih predpisov. Evropski parlament obžaluje, da predsednik euroskupine ni bil povabljen, da se udeleži tega dogodka, in poziva, da bi morala Evropsko unijo na takšnih srečanjih v prihodnosti predstavljati predsedstvo Sveta in predsednik euroskupine. Ali se strinjate, da bi EU imela močnejšo vlogo v mednarodnem merilu, če bi izvedla bistvene reforme na teh področjih? Ali podpirate zamisel o enotnem zastopanju EU na vseh pomembnih mednarodnih srečanjih? Kakšen je prispevek vrhunskega srečanja G20 k temu programu? Kako bi se EU bolje pripravila za naslednji korak v tem procesu?</PARA><PARA>Po zadnjih gospodarskih napovedih naj bi imela finančna kriza težke posledice na realno gospodarstvo. Kako napreduje načrt za oživitev evropskega gospodarstva, ki ga je zahteval Ecofin? Ali je predvidena njegova vključitev v pripravo gospodarskih reševalnih ukrepov držav članic, v njihovo usklajevanje in spremljanje njihovega izvajanja? Kakšno stopnjo prilagodljivosti, ki je bila omenjena v sporočilu z dne 29. oktobra, bo dovoljeval pakt stabilnosti in rasti?</PARA></CONTENT></QUEST>