<QUEST><TI><TI-INTRO>USTNO VPRAŠANJE <QREF QID="H-2009-0347">H-0347/09</QREF></TI-INTRO><TI-SESSION>v času vprašanj, na delnem zasedanju oktobra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0347">Zadeva: Samomori med uslužbenci France Telecom</OBJECT><CONTENT><PARA>Tragično število samomorov med uslužbenci privatiziranega francoskega telekomunikacijskega podjetja France Telecom je doseglo zaskrbljujoče razsežnosti, saj si je življenje vzelo 24 zaposlenih, ker se niso mogli sprijazniti s „srednjeveškimi“ delovnimi razmerami, ki prevladujejo v francoskih večnacionalnih podjetjih oziroma v vseh monopolističnih poslovnih skupinah. Ti samomori so tragična posledica posplošenega izvajanja slovite ureditve „prožne varnosti“, razvrednotenja in oslabitve delovnih razmerij, brezobzirnega povečevanja delovne obremenitve ter strahu in negotovosti zaposlenih, ki se soočajo z mračno možnostjo naraščajoče brezposelnosti. Ta strategija je bila temeljna politična izbira EU in vlad držav članic, vključno z Grčijo ob zaporednih vladah strank ND in PASOK.</PARA><PARA>Ali Komisija meni, da je strategija EU, ki si prizadeva posplošiti uporabo prožne varnosti, oslabiti delovna razmerja, odpraviti kolektivne delovne pogodbe in ukiniti ali zmanjšati vso zakonodajo o varstvu delavcev, v prid delavcem ali izključno v interesu konkurenčnosti in donosnosti podjetij, za kateri se življenja delavcev dobesedno žrtvujejo na oltarju dobička? </PARA></CONTENT></QUEST>