<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0065">O-0065/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1911">Martin Schulz</PERSON>, <PERSON ID="1854">Constanze Angela Krehl</PERSON>, <PERSON ID="28576">Stavros Lambrinidis</PERSON>, <PERSON ID="28578">Stavros Arnaoutakis</PERSON> in <PERSON ID="39317">Anni Podimata</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0065">Zadeva: Gozdni požari v južni Evropi, Okrepitev odziva Evropske unije</OBJECT><CONTENT><PARA>Poleti 2007 so veliki gozdni požari v regijah Južne Evrope opozorili na pomembnost pripravljenosti ter dobro usklajenega čezmejnega ukrepanja, medsebojne usklajenosti in usklajenosti na ravni EU ob izrednih naravnih nesrečah. Letos zgodaj spomladi so v mnogih državah članicah številni gozdni požari, ki so postali še bolj uničujoči zaradi vpliva podnebnih sprememb, opozorili na to, da se obsežne nesreče lahko ponovijo v prihodnjem poletju. </PARA><PARA>Zaradi vseh teh nesreč ter njihovih učinkov na prizadevanja EU za gospodarsko in socialno kohezijo, zaščito okolja ter ohranitev kulturne dediščine, je preprečevanje tovrstnih naravnih nesreč postalo nadvse pomembno za države članice in Evropsko unijo kot celoto.</PARA><PARA>Komisija je nedavno sprejela sporočilo (KOM(2008)0130 – 5.3.2008) o okrepitvi zmogljivosti odzivanja Unije na nesreče z novim mehanizmom Skupnosti za civilno zaščito, ki bo služil kot operacijski center za usklajevanje odziva na nesreče. Je ob tem spodbudnem razvoju preprečevanja posledic prihodnjih velikih naravnih nesreč pripravljen tudi že kakšen oprijemljiv celovit pristop k preprečevanju nesreč na ravni EU? Kateri so bili konkretni ukrepi Komisije in držav članic za usklajevanje in doseganje učinkovitosti programov in ukrepanj Skupnosti pri preprečevanju nesreč in blažitvi njihovih posledic po lanskih izkušnjah, ob upoštevanju, da imajo tovrstne nesreče lahko resne posledice za zaščito evropske naravne in kulturne dediščine ter tudi za prihodnjo dodelitev sredstev Skupnosti za blažitev posledic katastrof? Na kateri stopnji je Komisija pri vzpostavitvi načrta za oblikovanje mehanizma za preprečevanje nesreč? Kakšne ukrepe je sprejela, da bi pospešila njegovo izvajanje? Kakšne so stopnje porabe sredstev Skupnosti, namenjenih predvsem državam članicam južne Evrope pa tudi ostalim članicam, za zaščito pred gozdnimi požari in drugimi večjimi naravnimi nesrečami (npr. poplavami)? Ali se pripravljajo kakšne posebne proračunske določbe za nujno podporo v prihajajočem poletnem obdobju? Je Komisija ocenila učinkovitost pripravljenosti ter mehanizmov usklajevanja držav članic za preprečevanje in odziv med velikimi nevarnostmi gozdnih požarov lani poleti ter katere nujne ukrepe je izvedla, da bi zadostila pomembnim potrebam v prihajajočem poletju?</PARA></CONTENT></QUEST>