<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0540">H-0540/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: november 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96948">Gilles Pargneaux</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0540">Zadeva: Začetek študije o posameznih vagonih</OBJECT><CONTENT><PARA>La Société nationale des chemins de fer (SNCF) je septembra 2009 v okviru načrta Veron predstavila osrednji načrt za razvoj prevoza blaga za prihodnja leta, ki predvideva opustitev približno 60 % prevoza s posameznimi vagoni. Ta dejavnost danes predstavlja 42 % železniškega prometa blaga in ima pomemben razvojni potencial.</PARA><PARA>Predstavljena odločitev pomeni, da bo 255.000 vagonov blaga preusmerjenih na cesto in se bo količina prevozov kratkoročno zmanjšala za tretjino v primerjavi z letom 2008. Cestni promet se bo zato povečal za 1.200.000 tovornjakov, kar po študiji SNCF ustreza 300.000 tonam CO2 letno. Okoljsko tveganje pa bo neizogibno spremljalo zmanjšanje števila delovnih mest, kar je za trenutno krizno obdobje nesprejemljivo.</PARA><PARA>Ali lahko Komisija sporoči, ali še vedno namerava začeti študijo o posameznih vagonih pred letom 2011?</PARA></CONTENT></QUEST>