<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0201">O-0201/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1407">Stephen Hughes</PERSON>, <PERSON ID="1985">Pervenche Berès</PERSON>, <PERSON ID="4267">Udo Bullmann</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0201">Zadeva: Gospodarsko upravljanje in člen 9 Lizbonske pogodbe</OBJECT><CONTENT><PARA>Člen 9 Lizbonske pogodbe od Unije zahteva, da pri opredeljevanju in izvajanju svojih politik in dejavnosti upošteva zahteve, povezane s spodbujanjem visoke stopnje zaposlenosti, zagotavljanjem ustrezne socialne zaščite, bojem proti socialni izključenosti, visoko stopnjo izobraževanja in usposabljanja ter varovanjem zdravja ljudi.</PARA><PARA>Paket o gospodarskem upravljanju, ki ga je pred kratkim predlagala Komisija, vsebuje pomembne predloge za reformo sedanjega sistema makroekonomskega nadzora in usklajevanja, ki bi bistveno vplivala na področja, kot so zaposlovanje, socialno varstvo, socialna izključenost, izobraževanje, usposabljanje in zdravje ljudi. Ali se Komisija zaveda tega?</PARA><PARA>Ali se Komisija v zvezi s tem strinja, da morajo biti ti predlogi in posledično prihodnji zakonodajni okvir za gospodarsko upravljanje v skladu s členom 9 Lizbonske pogodbe? Ali je Komisija ocenila družbeni vpliv in tako zagotovila, da bo ta pogoj izpolnjen? Če tega ni storila, ali se strinja, da je treba vseeno opraviti poglobljeno analizo vpliva predlagane zakonodaje na družbo?</PARA></CONTENT></QUEST>