<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000182">H-000182/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: maj 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000182">Zadeva: Vojaška operacija v Libiji</OBJECT><CONTENT><PARA>Svet je 1. aprila 2011 sprejel odločitev o vojaški operaciji Evropske unije „EUFOR Libija“ za podporo dejavnostim humanitarne pomoči; za poveljnika operacije EU je imenoval kontraadmirala Claudia Gaudiosija, operativni štab pa je postavil v Rim. Svet je na srečanju 12. aprila 2011 potrdil svojo odločitev z dne 1. aprila 2011 ter kontraadmiralu Gaudiosiju naročil, naj pripravi operacijski načrt za takojšnje posredovanje v tesnem sodelovanju z Natom, ter izrazil pripravljenost, da v misijo vključi oborožene sile iz tretjih držav na tem območju. V drugi polovici leta 2011 (od 1. julija do 31. decembra) bosta dve bojni skupini EU v pripravljenosti na posredovanje, to se pravi EUFOR in balkanska bojna skupina HELBROC – slednjo sestavljajo oborožene sile Grčije, Bolgarije, Romunije in Cipra pod grškim poveljstvom in z operativnim štabom v Grčiji. </PARA><PARA>Ali Svet predvideva posredovanje kopenskih sil v Libiji? Kakšna bo vloga balkanske bojne skupine HELBROC pod grškim vodstvom v vojaški operaciji „EUFOR Libija“? Katere tretje države s tega območja bodo sodelovale v napovedani operaciji?</PARA></CONTENT></QUEST>