<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000262">O-000262/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="2224">Klaus-Heiner Lehne</PERSON>, <PERSON ID="28301">Tadeusz Zwiefka</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000262">Zadeva: Patentiranje osnovnih bioloških postopkov</OBJECT><CONTENT><PARA>V Evropi se povečuje število zahtev pri Evropskem patentnem uradu za podelitev patenta za rastline iz konvencionalne pridelave.</PARA><PARA>Leta 2010 je razširjeni odbor za pritožbe Evropskega patentnega urada na podlagi predhodnih primerov odločil, da ni mogoče patentirati metod za konvencionalno pridelavo rastlin (G2/07 in G1/08). Patentni zadevi, o katerih je tekla razprava pri tej odločitvi, sta bila patenta za brokoli (EP1069819) in paradižnik (EP1211926) iz konvencionalne pridelave. Patent se je zahteval za postopek pridelave, pa tudi za semena, rastline in užitne dele rastlin. V zadevi G1/08 je razširjeni odbor za pritožbe Evropskega patentnega urada odločil, da je treba postopek pridelave obravnavati kot „v bistvu biološkega“ in ga zato ni mogoče patentirati zaradi člena 53b Evropske patentne konvencije in člena 4(b) Direktive EU št. 98/44/ES, ki izključujeta patentiranje „postopkov za pridobivanje rastlin ali živali, ki so v bistvu biološki.“ O teh dveh primerih bodo tehnični odbori za pritožbe Evropskega patentnega urada na osnovi navodil razširjenega odbora za pritožbe odločali v naslednjih nekaj tednih.</PARA><PARA>Vendar odločitev razširjenega odbora za pritožbe ne rešuje pravnih vprašanj ali osnovnih problemov pri konvencionalni pridelavi. Tako je na primer Evropski patentni urad maja 2011 podelil dodatni patent za melone iz konvencionalne pridelave (EP 1 962 578). Proizvodi, kot so rastline in sadje, so bili obravnavani kot izum. Taka razlaga Direktive 98/44/ES o pravnem varstvu biotehnoloških izumov pomeni, da je mogoče konvencionalno („v bistvu biološko“) pridelavo patentirati, čeprav je bil postopek pridelave izključen.</PARA><PARA>Ali se Komisija strinja, da je odločitev Evropskega patentnega urada EP 1 962 578 (melone) v nasprotju s členom 4(b) Direktive EU št. 98/44/ES?</PARA><PARA>Če se Komisija strinja in če tehnični odbori Evropskega patentnega urada sklenejo, da bodo zavrnili pritožbe v zgoraj omenjenih primerih o paradižniku in brokoliju (EP1069819 in EP1211926) ter tako na podlagi Direktive 98/44/ES podelili patente za postopke za pridobivanje rastlin ali živali, ki so v bistvu biološki, ali bo proti odločitvi Evropskega patentnega urada na Sodišču sprožila sodni postopek?</PARA></CONTENT></QUEST>