<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0061">O-0061/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="1309">Brian Simpson</PERSON>, v imenu <COMMITTEE COMMID="2868">Odbora za promet in turizem</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0061">Zadeva: Krizne razmere zaradi vulkanskega pepela</OBJECT><CONTENT><PARA>Z zaprtjem velikega dela evropskega zračnega prostora aprila po izbruhu islandskega vulkana Eyjafjallajökull so nastale nevzdržne razmere, zaradi katerih so potniki in letalski sektor utrpeli resne posledice. Povečano delovanje vulkana 4. maja nas opominja, da vulkan ostaja aktiven in da nam morajo biti te krizne razmere v velik poduk.</PARA><PARA>Kako Komisija ocenjuje odziv EU na omenjene krizne razmere in instrumente za krizno upravljanje, ki jih ima na voljo Unija? Ali lahko poda več podrobnih podatkov o razvoju akcijskega načrta za mobilnost, s pomočjo katerega bi se EU lažje soočala s podobnimi kriznimi razmerami? </PARA><PARA>Pobuda o enotnem evropskem nebu (SES) je eden izmed najpomembnejših vidikov letalske zakonodaje EU in bi morala zagotoviti večjo usklajenost v kriznih razmerah. Svet se v svojih sklepih s 4. maja strinja, da je treba nemudoma imenovati koordinatorja za funkcionalne bloke zračnega prostora. Kdaj je to predvideno? Katere druge ukrepe bi lahko sprejeli, da bi zagotovili hitrejšo izvedbo načrta SES?</PARA><PARA>Kako Komisija ocenjuje učinkovitost zakonodaje EU o pravicah potnikov v kriznih razmerah in kako se bo lotila nepripravljenosti za spoštovanje evropske zakonodaje? Kako ocenjuje vrzeli, ki se lahko pojavijo v zvezi s prevozniki iz tretjih držav? </PARA><PARA>V teh kriznih razmerah je veliko škodo utrpel zlasti letalski sektor. Da bi zagotovili pravično razdelitev finančne pomoči temu sektorju, morajo ukrepi veljati po vsej EU. Kakšen okvir in nadzor predvideva Komisija za ukrepe, s katerimi bi ublažili ekonomski vpliv na letalski sektor, glede na to, da nekatere države tej pomoči niso naklonjene. </PARA><PARA>Kakšne ukrepe bo sprejela, da bi se zgledovali po najboljši praksi na območjih sveta, kjer so izbruhi pogostejši, zlasti z izboljšanjem določitve stopnje nevarnosti v zračnem prostoru ter v zvezi z uporabo inovativnih tehnologij?</PARA></CONTENT></QUEST>