<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000018">O-000018/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="37676">Søren Bo Søndergaard</PERSON>, <PERSON ID="96748">Cornelis de Jong</PERSON>, <PERSON ID="23706">Miloslav Ransdorf</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000018">Zadeva: Preprečevanje morebitnega navzkrižja interesov pri zaposlitvi uradnikov EU zunaj institucij EU</OBJECT><CONTENT><PARA>Novembra 2011 je organizacija ALTER-EU (Zveza za preglednost in etično regulacijo lobiranja) objavila študijo o morebitnem navzkrižju interesov pri zaposlitvi uradnikov EU zunaj institucij EU.</PARA><PARA>Organizacija ALTER-EU v tej študiji navaja številne primere, ko so se uradniki EU zaposlili kot lobisti, kar bi lahko vodilo v navzkrižje interesov. Vendar v skladu s študijo nobenemu od teh uradnikov EU ni bilo preprečeno, da to delo sprejme po določenem času, t.j. po „obdobju mirovanja“.</PARA><PARA>Po tej študiji ima več kot 50% osebja na visokih položajih in/ali lobistov, ki so zaposleni v štirih največjih lobističnih svetovalnih družbah v Bruslju, predhodne izkušnje v institucijah EU.</PARA><PARA>Če upoštevamo primere iz omenjene študije, ali se Komisija strinja, da je na tem področju potrebna večja regulacija, na primer z uvedbo obdobja mirovanja, med katerim nekdanjim uradnikom EU ne bi bilo dovoljeno, da sprejmejo lobistične službe, ki vključujejo institucijo, v kateri so bili zaposleni?</PARA><PARA>Če zlasti upoštevamo pripombe komisarja Šefčoviča na predstavitvi ob svoji potrditvi v odboru AFCO leta 2010, kako je Komisija napredovala v boju proti morebitnim navzkrižjem interesov pri zaposlitvi uradnikov EU zunaj institucij EU?</PARA><PARA>Kako Komisija zagotavlja, da se zaupni podatki in izkušnje, pridobljeni v institucijah EU, ne uporabijo za zasebno korist?</PARA><PARA>Nazadnje, ali bo Komisija sledila vzoru vlade Združenega kraljestva, ki na svoji spletni strani objavlja posodobljene sezname primerov izmenjave položajev med zakonodajo vejo oblasti in lobisti, vsaj tiste v zvezi z visokimi uradniki?</PARA></CONTENT></QUEST>