<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000248">H-000248/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: julij 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000248">Zadeva: Kršitve mednarodne konvencije STCW</OBJECT><CONTENT><PARA>Iz pisne pritožbe, ki so jo vložili sindikati pomorščakov, vsegrško združenje strojnikov trgovske mornarice in vsegrško združenje pomorščakov trgovske mornarice („Stephenson“), izhaja, da je Evropska agencija za pomorsko varnost (EMSA) pri filipinskih organih, pa tudi organih drugih držav, ugotovila vrsto kršitev in nepravilnosti v zvezi z zahtevami in obveznostmi, ki izhajajo iz Mednarodne konvencije o standardih za usposabljanje, izdajanje spričeval in ladijsko stražarjenje pomorščakov (konvencije STCW) iz leta 1978, kot velja po spremembah (pomanjkljivosti pri nadzoru šol, ravni in kakovosti izobraževanja, kvalifikacijah predavateljev in ocenjevalcev).</PARA><PARA>Kakovost pomorskega usposabljanja in izdajanje ustreznih spričeval sta odločilna dejavnika za varnost človeškega življenja na morju in varstvo okolja. Lastniki plovil zaposlujejo premalo usposobljene pomorščake iz ekonomskih razlogov in zato, ker take posadke nimajo delavskih pravic.</PARA><PARA>Ali namerava Komisija še naprej priznavati spričevala za plovbo, izdana na Filipinih? Kakšne ukrepe namerava sprejeti, da bi, zlasti lastniki plovil, upoštevali obveznosti, ki izhajajo iz mednarodne konvencije STCW, ter da bi se spoštovalo varovanje človeškega življenja na morju in varstvo okolja?</PARA></CONTENT></QUEST>