<QUEST><TI><TI-INTRO>USTNO VPRAŠANJE <QREF QID="H-2010-0239">H-0239/10</QREF></TI-INTRO><TI-SESSION>v času vprašanj, na delnem zasedanju maja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="28241">Silvana Koch-Mehrin</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0239">Zadeva: Pregled proračuna</OBJECT><CONTENT><PARA>Pregled proračuna, ki sta ga leta 2006 zahtevala Svet in Parlament, je Komisija začela izvajati leta 2007 (SEC(2007)1188). Parlament in Svet sta Komisijo pooblastila, da „pripravi celovit in obsežen pregled, ki bo zajemal vse vidike porabe EU, vključno s SKP, in sredstev EU [...], ter o tem poroča v letu 2008/2009, [...]“ in ki bi „pripravil podlago za novo soglasje o smeri politik porabe EU, da se bodo lahko spopadle z izzivi v naslednjem desetletju in pozneje“.</PARA><PARA>Kot kaže, pregled proračuna ne bo končan do prvega četrtletja 2011, ko bo predlagan večletni finančni okvir, saj predsednik Komisije Barroso želi, da se stranke predhodno sporazumejo o Strategiji EU 2020, ki je na dnevnem redu zasedanja Evropskega sveta junija 2010.</PARA><PARA>Bistvenega pomena je določiti vlogo Parlamenta v EU 2020, in sicer v okviru pregleda proračuna, ali opredeliti druge poti do reforme proračuna pred pripravo naslednjega večletnega finančnega okvira. Ali lahko Komisija potrdi, da bo opravljen postopek pregleda proračuna, v katerega bo vključen tudi Parlament, kakor je bilo predhodno določeno in kot predvideva Pogodba?</PARA></CONTENT></QUEST>