<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000082">O-000082/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="4531">Jean Lambert</PERSON>, <PERSON ID="97017">Ulrike Lunacek</PERSON>, <PERSON ID="28409">Raül Romeva i Rueda</PERSON>, <PERSON ID="96821">Rui Tavares</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000082">Zadeva: Nadaljnji ukrepi po obisku odbora LIBE na Siciliji in Lampedusi</OBJECT><CONTENT><PARA>Delegacija odbora Evropskega parlamenta LIBE je obiskala Sicilijo od 24. do 26. novembra 2011, da bi opazovala centre za migrante in prosilce za azil. Po obisku so bile italijanske oblasti zaprošene za nadaljnje informacije, ki pa jih doslej še niso sporočile. Te informacije so nadvse pomembne, če želimo razumeti, kaj se je zgodilo leta 2011, in zagotoviti ustrezen odziv na izzive glede migracij in varstva. Medtem so našli pet mrtvih v čolnih, ki so vozili stotine ljudi, ki so prispeli na Lampeduso po 17. marcu 2012. 74 somalijskih migrantov so tri dni zadrževali na tunizijski ribiški ladji južno od Lampeduse, preden so jih poslali nazaj v Tunizijo. Pozivamo Komisijo, naj zagotovi natančne informacije o tem, po potrebi tudi tako, da po njih povpraša italijanske oblasti, zlasti v zvezi z:</PARA><PARA>- nedavnimi prihodi in tem, kako se je ravnalo v kriznih razmerah;</PARA><PARA>- kar zadeva Lampeduso, zlasti: datume prihoda in število migrantov, oseb, ki so nastanjene v vsakem centru ter transferjev iz Lampeduse v druge centre na celini;</PARA><PARA>- pravnim okvirom in razlogi za razglasitev pristanišča Lampedusa za „nevarno“ za migrante; ali lahko pričakujemo, da se bo ta odločitev ponovno pretehtala ter, če se bo, kdaj;</PARA><PARA>- časovnim okvirom za prestrukturiranje centra na Lampedusi in pravnim okvirom ter razlogi za njegovo zaprtje za medije in delegacijo Sveta Evrope ter tem, ali se bo ta odločitev ponovno pretehtala ter, če se bo, kdaj;</PARA><PARA>- pravnim okvirom za centre CIE (centri za identifikacijo in izgon) in CARA (sprejemni centri za prosilce za azil) ter razlogi, zakaj se prosilcev za azil iz centrov CIE ne premesti v centre CARA po tem, ko zaprosijo za azil; podrobnimi podatki v zvezi z obdelavo prošenj za azil ter izidi reševanja teh prošenj;</PARA><PARA>- besedilom sedanjih in predhodnih sporazumov med Italijo ter Tunizijo in Libijo ter natančnimi informacijami o njihovem izvajanju v praksi, zlasti po obisku italijanskega ministrskega predsednika v Libiji januarja 2012;</PARA><PARA>- informacijami o upravljanju centrov CIE in CARA na Siciliji, kar zadeva namestitev struktur in pogodbene izvajalce; s tem, ali so se izboljšale razmere za sprejem; zagotovitvijo nadaljevanja projekta Presidium v naslednjih letih; prejetimi sredstvi EU in kako so bila uporabljena v zvezi z upravljanjem migracij v letih 2011 in 2012;</PARA><PARA>- natančnimi informacijami o dejavnostih agencije Frontex na Siciliji; ukrepi, ki jih nameravata sprejeti EU in Italija za izvajanje sodbe velikega senata Evropskega sodišča za človekove pravice v zadevi Hirsi Jamaa in drugi proti Italiji, ki je obsodila vračanje migrantov v Libijo, ne da bi se preučilo njihove primere, in njihovo izpostavitev tveganju slabega ravnanja, pri čemer je šlo dejansko za skupinski izgon.</PARA></CONTENT></QUEST>