<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0072">O-0072/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="4453">Luisa Morgantini</PERSON>, v imenu <COMMITTEE COMMID="809">Odbora za razvoj</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0072">Zadeva: Svetovni poziv k ukrepanju proti revščini: Izkoreninimo revščino</OBJECT><CONTENT><PARA>Kampanjo &quot;Svetovni poziv k ukrepanju proti revščini&quot; je januarja 2005 ob otvoritvi svetovnega socialnega foruma sprožil brazilski predsednik Lula. Nelson Mandela je februarja 2005 kampanjo začel v Veliki Britaniji. Njene cilje lahko povzamemo v treh točkah: povečanje količine in kakovosti pomoči; odpis dolgov in pravična trgovina.</PARA><PARA>Kampanja se je začela prav v letu, ki bo za boj proti revščini v svetu odločilno: julija bo potekal letni vrh G8 (Škotska), na katerem bo Afrika ena od prednostnih točk na dnevnem redu; septembra bo plenarno zasedanje ZN na visoki ravni (New York) z obsežnim pregledom izvajanja Deklaracije tisočletja ZN in napredka pri doseganju razvojnih ciljev tisočletja (RCNT); ministrska konferenca STO v decembru 2005 pa bo morebiti odločilen korak pri ponovnem zagonu pogajanj o razvojni agendi iz Dohe. Ta tri ključna mednarodna srečanja ponazarjajo pomen, ki ga ima leto 2005 za boj proti revščini.</PARA><PARA>Da bi utrli pot za prispevek EU k zgoraj omenjenim srečanjem, je Komisija aprila sprejela tri sporočila (paket RCNT), v katerih je predlagala konkretne ukrepe za zvišanje obsega razvojne pomoči in pospešitev reform, s katerimi se bo izboljšala kakovost pomoči, povečala skladnost politik in zagotovilo, da bo v razvojnem sodelovanja Afrika postala prednostna.</PARA><PARA>Kako Komisija predhodno presoja odziv držav članic EU na paket ukrepov RCNT?</PARA><PARA>Posebej, kako Komisija namerava izboljšati skladnost politik preko krepitve mehanizma presoje vplivov (razvitega v letu 2000)? Kaj natančno to vključuje? Bo Komisija sledila vzoru Švedske, v kateri vsaka vladna pobuda vsebuje presojo razvojnih vplivov? Bo Komisija izvedla pobudo in predlagala uvedbo razvojnega polja v sporazum STO o kmetijstvu? Bo Komisija predlagano osredotočenje na Afriko udejanjila v obliki otipljivih odstotkov in ciljev?</PARA></CONTENT></QUEST>