<QUEST><TI><TI-INTRO>USTNO VPRAŠANJE <QREF QID="H-2010-0018">H-0018/10</QREF></TI-INTRO><TI-SESSION>v času vprašanj, na delnem zasedanju februarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28279">Justas Vincas Paleckis</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0018">Zadeva: O pravni podlagi za odnose med EU in Belorusijo</OBJECT><CONTENT><PARA>Na novembrski seji Sveta ministrov ni bilo sprejete nobene odločitve, ali oživiti – in če da, kdaj – postopek ratifikacije sporazuma o partnerstvu in sodelovanju med EU in Belorusijo, za katerega so pogajanja stekla že leta 1995, vendar je bil postopek ratifikacije leta 1997 „zamrznjen“. Nekatere države članice menijo, da ni smiselno oživljati zastarelega sporazuma, druge pa trdijo, da bi ratifikacija sporazuma zagotovila pravno podlago za sodelovanje med EU in Belorusijo in dala nov zagon krepitvi medsebojnih odnosov.</PARA><PARA>Ali bi bilo treba po mnenju španske vlade, predsedujoče Svetu, ponovno oživiti proces ratifikacije sporazuma? Če je odgovor pozitiven, kdaj? Če je odgovor negativen, kaj bo predsedujoča država storila, da se za krepitev odnosov med EU in Belorusijo vzpostavi potrebna pravna podlaga?</PARA></CONTENT></QUEST>