<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2004-0053">O-0053/04</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="4466">Ilda Figueiredo</PERSON>, v imenu skupine <GRPOL GRPOLID="1106">GUE/NGL</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0053">Zadeva: Zapiranje podjetij po dodelitvi finančne pomoči Evropske unije</OBJECT><CONTENT><PARA>Mnoga podjetja se kljub svoji produktivnosti, učinkovitosti in zdravemu finančnemu stanju odločijo za selitev. To povzroča nezaposlenost - v nekaterih primerih se to dogaja v regijah, kjer ni nobenega drugega vira delovnih mest. Ta podjetja so pred tem dobivala spodbude in javno pomoč (tako s strani svoje domače države ali države gostiteljice kot tudi s strani EU), bolj natančno gre za pomoč pri razvoju manj razvitih regij.</PARA><PARA>V večini primerov se tovrstna podjetja selijo zgolj zaradi želje po večjem dobičku, ob tem pa pogosto pozabijo na svoje obveze in ne upoštevajo znatne družbene in gospodarske škode, ki jo s svojimi dejanji povzročijo. Najprej si zagotovijo spodbude, podporo in poceni delovno silo z malo pravicami, potem skušajo na hitro zaslužiti, hkrati pa iščejo še cenejšo alternativo. Ko jo najdejo, se preselijo, za seboj pa pustijo družbeno razdejanje. Nerazumljivo je, da ta podjetja prejemajo še dodatno pomoč Skupnosti, ki naj bi jim omogočila selitev dejavnosti v drugo regijo.</PARA><PARA>Prizadeti delavci, njihovi sindikati, lokalno prebivalstvo in lokalne oblasti si že dolgo prizadevajo, da bi zaščitili delovna mesta in zagotovili preživetje podjetij.</PARA><PARA>Ali bi, glede na zgoraj povedano, Svet odgovoril na naslednja vprašanja? <BRK/></PARA><PARA>Kako namerava Svet ukrepati   glede na priporočila, podana v resoluciji Evropskega parlamenta P5_TA(2003)0106   z dne 13. marca 2003? <BRK/></PARA><PARA>Kaj meni o: <BRK/></PARA><PARA><LIST TYPE="UL"><ITEM>pogodbeni uvedbi dolgoročnega   obdobja z namenom ustvarjanja trajnih ter stabilnih delovnih mest in   spodbujanja gospodarskega razvoja dane regije? <BRK/></ITEM></LIST></PARA><PARA><LIST TYPE="UL"><ITEM>določitvi kazni za podjetja,   ki pri selitvi ne upoštevajo svojih pogodbenih obveznosti (še posebej   vračilo že izplačane pomoči in prepoved sprejemanja kakršne koli druge   pomoči)? <BRK/></ITEM></LIST></PARA><PARA><LIST TYPE="UL"><ITEM>zaščiti pravic prizadetih delavcev   v smislu zagotovitve, da bodo njihovi predstavniki vedno obveščeni o   razvoju dogodkov, da bodo dejavno sodelovali v vseh stopnjah procesa   (in da bodo imeli pravico veta), ter določitve meril za izplačilo nadomestil   delavcem, če njihovo podjetje ne izpolni svojih pogodbenih obveznosti? <BRK/>   <BRK/></ITEM></LIST></PARA></CONTENT></QUEST>