<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000084">O-000084/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v imenu <COMMITTEE COMMID="2878">Odbora za peticije</COMMITTEE></TI-AUTHOR></TI><OBJECT OBJID="OBJ000084">Zadeva: Uporaba direktive o presoji vplivov na okolje (EIA) v Avstriji (peticija št. 0672/2007)</OBJECT><CONTENT><PARA>Leta 2007 je avstrijska naravovarstvena organizacija (Alpenschutzverband) pri Evropskem parlamentu vložila peticijo o načrtovani izgradnji štirih novih žičnic v avstrijskem Damülsu v Vorarlbergu brez izvedbe presoje vplivov na okolje. Po mnenju predlagateljev peticije so načrtovalci predložili nepopolne podatke o zadevnih območjih, da bi se izognili presoji vplivov na okolje po Direktivi št. 85/337/EGS. Predlagatelji so trdili, da bi imel projekt katastrofalen učinek na življenjski prostor divjih ptic in sesalcev ter pomembne biotope na tem območju.</PARA><PARA>Trdili so tudi, da je bil projekt namenoma razdeljen na več manjših projektov, da so bile dejavnosti iz projekta časovno zamaknjene in da so bili deli projekta zmanjšani, da bi bil njihov obseg pod mejno ravnjo (20 hektarov), ki je takrat veljala. Prepričani so bili, da bi morala ocena vključevati celotno prizadeto območje in ne le delov, na katerih bodo potekala dela, ter delov, ki jih bo prizadela sprememba krajine.</PARA><PARA>Odbor za peticije je v okviru misije za ugotavljanje dejstev obiskal območje Mellau/Damüls in je odobril poročilo misije.</PARA><PARA>Ali po mnenju Komisije veljavna direktiva o presoji vplivov na okolje vsebuje dovolj stroge in ustrezne zahteve za preprečevanje razdeljevanja ali deljenja projektov glede na čas ali glede na zakonsko določeno vrsto gradnje (kot je navedeno v peticiji št. 0181/2009) ali lokacijo?</PARA><PARA>Če je odgovor pritrdilen, ali meni, da je izvajanje direktive v Avstriji povsem v skladu z ustreznimi standardi?</PARA><PARA>Ali je po mnenju Komisije dopustno, da so v izračune za presojo vplivov na okolje vključene samo površine, na katerih se bodo dejansko izvajala dela?</PARA><PARA>Ali je po mnenju Komisije sprejemljivo, da so iz izračunov za presojo vplivov na okolje izključene smučarske proge in površine, ki so del projekta, čeprav na njih ne bodo potekala dela?</PARA><PARA>Ali so bile po mnenju Komisije v primeru projekta Mellau/Damüls v celoti izpolnjene zahteve po upoštevanju skupnega in celostnega vpliva projekta?</PARA><PARA>Ali lahko Komisija posreduje informacije o stanju glede revizije direktive o presoji vplivov na okolje in ali bodo pri reviziji upoštevani vidiki, omenjeni zgoraj?</PARA></CONTENT></QUEST>