<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0063">O-0063/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="2224">Klaus-Heiner Lehne</PERSON>, v imenu <COMMITTEE COMMID="2874">Odbora za pravne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0063">Zadeva: Izobraževanje pravosodnih delavcev - stockholmski akcijski načrt</OBJECT><CONTENT><PARA>1. Ob upoštevanju resolucije Parlamenta z dne 25. novembra 2009 (<ANCHOR ID="1" FAMILY="TA" TYPE="P7-TA" YEAR="2009" NUMBER="0090">P7_TA(2009)0090</ANCHOR>), kako se namerava Komisija posvetovati s Parlamentom o tem, kako lahko mreža predsednikov vrhovnih sodišč, evropska mreža svetov za pravosodje, združenje državnih svetov in vrhovnega upravnega sodstva ter mreža evropskih generalnih državnih tožilcev Eurojustice, pravosodni delavci in odvetniki, predvsem pa evropska pravna akademija sodelujejo pri pripravi pilotnih projektov izobraževanja pravosodnih delavcev, ki so predvideni z akcijskim načrtom izvajanja stockholmskega programa (KOM(2010)0171)?</PARA><PARA>2. Potrebe in povpraševanje po strokovnem usposabljanju v pravosodju EU so vse večji. Kako namerava Komisija uskladiti politične prednostne naloge in ustrezna finančna sredstva za izobraževalne ustanove, ki že obstajajo, zlasti za evropsko pravno akademijo, in za prihodnje izobraževalne organe?</PARA><PARA>3. Kaj namerava Komisija storiti v praksi, da bi ob aktivnem sodelovanju držav članic po vsej Uniji vzpostavila mrežo strokovnih izobraževalnih organov, pooblaščenih za redno in stalno izvajanje tečajev, na katerih bi se pravosodni delavci seznanili z nacionalnim, primerjalnim in evropskim pravom. Kako dolgoročno načrtuje ustanovitev evropske akademije za pravosodje, ki bi v skladu z željami Parlamenta gradila na obstoječih strukturah in omrežjih, zlasti na evropski mreži za sodniško usposabljanje in evropski pravni akademiji?</PARA></CONTENT></QUEST>